Tiket Konsert Westlife Habis Terjual Dalam Masa 24 Jam

Nampaknya tiket konsert Westlife telah habis terjual hanya dalam masa 24 jam sahaja. Ini menunjukkan betapa terujanya peminat mereka untuk berhibur di konsert tersebut.

Untuk pengetahuan anda, Westlife bakal mengadakan konsert pada 8 dan 9 Ogos 2019 ini di Malawati Indoor Stadium, Shah Alam. Pastinya peminat yang gagal mendapatkan tiket akan berasa kecewa kerana terlepas peluang berhibur di konsert tersebut.

Diharap tiada yang akan menjual semula tiket ini dengan harga yang tidak masuk akal. Selamat berhibur buat anda yang berjaya mendapatkan tiket.


Tiket Mahal Dan ‘Rides’ Banyak Ditutup, Pelancong Singapura Ini Kecewa Dengan Servis Taman Tema Genting

Genting SkyWorld telah dibuka secara rasmi dan ramai orang termasuk pengunjung tempatan serta luar negara tidak melepaskan peluang untuk berkunjung ke taman tema tersebut.

Terbaharu, seorang pengguna TikTok @iffart__ yang merupakan pelancong dari Singapura telah berkongsi kekecewaannya apabila berkunjung ke taman tema Genting Highlands itu.

Expectations vs reality of Genting Highland theme parks! Hahaha worth the money? Nope! :)

Menurutnya, banyak permainan ditutup dan diselenggara membuatkan dia berasa harga tiket tidak setimpal dengan apa yang dia dapat. Bukan sahaja permainan di Genting SkyWorld tetapi permainan di Skytropolis Funlands turut mengalami masalah yang sama.

Walaupun dia berasa kecewa tetapi dirinya masih akan berkunjung kembali ke taman tema Genting Highlands untuk mencuba kesemua ‘rides’ yang tersedia kelak.

Perkongsian terbabit telah meraih perhatian orang ramai dan rata-rata netizen yang telah berkunjung ke taman tema Genting Highlands turut bersetuju mengatakan banyak permainan yang ditutup untuk tujuan penyelenggaraan serta faktor lain.

Akan tetapi, ada juga netizen mengatakan mungkin banyak permainan dalam Genting SkyWorld disebabkan ia baru dibuka dan banyak lagi faktor perlu dipertimbangkan.


Amalkan Minum Air Kosong Pada 4 Waktu Ini Walaupun Tak Suka

Ramai orang beranggapan minum air kosong dalam kuantiti yang banyak baik untuk kesihatan, namun berbeza pula dengan pendapat Kavin Zahri. Menurut beliau, pengambilan air kosong secara berlebihan juga boleh membahayakan kesihatan.

Formula ringkas yang dapat saya ambil melalui catatan di blog beliau berkenaan kesan minum air berlebihan, selain daripada rasa haus cara terbaik untuk mengukur adalah dengan melihat pada warna air kencing.

Sekiranya warna urine anda jernih, ia menunjukkan yang badan anda terhidrasi dengan baik manakala warna urine yang kekuningan menunjukkan yang anda perlu lebih air untuk sistem badan anda yang lebih baik.

Jadi, sudah cukup jelas bahawa pengambilan air kosong atau air mineral dalam kehidupan seharian amat penting untuk kesihatan. Tetapi bagaimana pula dengan mereka yang mempunyai masalah tak suka minum air kosong?

Saya kata begitu sebab ketika saya kecil dahulu, saya juga mempunyai masalah tak suka minum air kosong. Sebabnya tak sedap! Hahaha. Oleh itu, jika anda juga mempunyai masalah yang sama atau sering terlupa untuk minum air kosong, di sini saya ada sedikit tip mudah yang boleh anda amalkan setiap hari.

Memetik dari portal Penerangan Malaysia, pengambilan air kosong setiap hari sangat penting, ini kerana air kosong dapat memelihara kesihatan tubuh dan melancarkan sistem metabolisme dalam badan.

Selain itu, air kosong juga dapat membantu mengurangkan berat badan kita. Sebabnya, bila air dalam badan kita mencukupi, ia sekaligus dapat membakar kalori dalam tubuh.

Dan ini adalah 4 waktu terbaik untuk minum air kosong yang boleh anda amalkan dengan mudah setiap hari.

Minum segelas air masak sebelum tidur. Tujuannya bagi mengelakkan kita terkena serangan jantung dan juga strok. Di mana kedua-dua penyakit di atas merupakan punca kematian terbanyak yang dicatatkan di Malaysia.

Minumlah 2 gelas air masak bagi mengaktifkan organ dalaman kita

Ada baiknya minum segelas air masak waktu ni. Dapat melancarkan perjalanan darah serta mengurangkan tekanan darah kita.

30 minit sebelum makan, eloklah minum dulu segelas air masak. Amalan sebegini didapati membantu sistem penghadaman. Di mana perut kita lebih bersedia untuk menerima makanan. Perut tidak jadi terkejut olehnya.

4 waktu di atas adalah kuantiti minima jika anda memang yang jenis tak suka langsung minum air kosong. Saya pernah menulis status di Facebook bertanyakan soalan ini:

“Kenapa perempuan bila dah kurus automatik nampak cantik siap dengan pakej putih sekali?”

Dan antara jawapan paling win saya terima, sebab minum air kosong yang mencukupi, itu yang kulit jadi lawa dan putih. Detox katanya. Nah, ini tip ekstra untuk anda, minum air kosong pun boleh jadi cantik, tak perlu pakai produk mahal-mahal.


Tiket Murah Tapi Travel Mahal Selepas Ini? Baca Ulasan Lanjut Berikut

Suruhanjaya Penerbangan Malaysia atau MAVCOM yang baru ditubuhkan pada tahun lepas tidak menggubal mahupun melaksanakan undang-undang berkaitan penerbangan awam.

Namun begitu, MAVCOM boleh ‘menasihati’ kementerian pengangkutan hal-hal berkaitan ekonomi dan komersial seperti penetapan kadar cukai dan pengenalan cukai baru misalnya.

Sudah tentunya hal ini perlu lebih diberikan perhatian kerana ia melibatkan wang ringgit dan poket orang ramai.

Baru-baru ini, MAVCOM mengumumkan akan menyelaraskan caj perkhidmatan penumpang (PSC) di semua lapangan terbang Malaysia khususnya di KLIA dan KLIA2.

Ini bermaksud, caj PSC yang dibayar oleh penumpang di KLIA2 adalah sama dengan penumpang di KLIA.

Jika dahulunya penumpang antarabangsa KLIA2 hanya perlu membayar RM 32 setiap perjalanan, kini cajnya adalah RM 73 iaitu peningkatan sebanyak 128%.

Caj penumpang domestik dan ASEAN pula naik sebanyak RM 5 dan RM 3.

Pada masa yang sama, MAVCOM turut memperkenalkan cukai perlepasan sebanyak RM 1 bagi setiap penumpang. Ini adalah cukai baru.

Semakan caj pendaratan dan caj parkir buat syarikat penerbangan juga akan dilakukan. Kemungkinan semakan ini membawa kepada kenaikan caj.

Apakah rasional kepada langkah-langkah MAVCOM ini terutama langkah menyelaraskan caj PSC? Dan…. bolehkah rasional tersebut diterima?

Ini kerana rekaan, kemudahan dan fasiliti KLIA2 dengan sistem bagasi moden, laluan imigresen yang pantas dan pusat beli belah di dalamnya menjadikan kos penyelenggaraan dan operasinya menjadi tinggi. Bahkan, semakin tinggi.

Bagi MAHB (operator KLIA2), kos operasi tahunan mereka meningkat sebanyak 80.9% daripada RM277.9 juta pada 2013 kepada RM502.8 juta pada 2015 apabila KLIA2 siap pada Mei 2014.

Akan tetapi caj PSC masih kekal sama, malahan lebih rendah cajnya dibandingkan dengan lapangan terbang KLIA, Kuching, Melaka, Ipoh dan Alor Setar.

Oleh itu secara tidak langsung, penumpang dari lapangan terbang lain telah ‘mengsubsidi’ penumpang di KLIA2.

Sekali imbas kita pasti akan bersetuju dengan logik sebegini. Tetapi, punca kepada masalah ini bukanlah siapa yang mengsubsidi siapa.

Punca asasnya adalah mengapa KLIA2 dibina sehebat KLIA jika lapangan terbang tersebut hanyalah untuk syarikat tambang murah yang diketahui amat sensitif dengan harga.

Ya, perbezaan RM1 memberikan impak yang besar kepada prestasi mereka.

Sebagai contoh, apabila caj PSC antarabangsa diturunkan dari RM35 kepada RM25 pada 2006, jumlah penumpang AirAsia meningkat sebanyak 50.2% iaitu pertambahan 4.68 juta penumpang. Sebelumnya, pertumbuhan penumpang AirAsia sekitar 20%-40% setahun.

Jadi, persoalan yang lebih tepat adalah- adakah wajar KLIA2 dibina sebegitu canggih yang kemudiannya menelan kos yang tinggi untuk beroperasi sekaligus penumpang KLIA2 terpaksa membayarnya?

Tidakkah jika kerajaan bersetuju membinanya pada skala yang lebih besar, maka kerajaan jugalah sepatutnya mengsubsidi ‘lebihan’ kos tersebut?

Penumpang tambang murah sememangnya mahu tambang murah. Itu sahaja. Tidak ada itu ini.

Sudah pastilah peningkatan caj PSC sebanyak 128% memberikan impak yang besar, baik kepada syarikat tambang murah mahupun kepada penumpang.

Salah. Hanya kerana caj PSC Malaysia terendah di dunia tidak bermaksud caj tersebut boleh diselaraskan menjadi mahal.

Lebih-lebih lagi selepas penyelarasan, caj PSC bagi beberapa lapangan terbang di negara maju dan negara jiran lebih murah daripada Malaysia.

Misalnya, lapangan terbang Osaka T2, Narita T3, Jakarta, Manila, Bali, Yogyakarta dan Brunei.

Di samping itu, caj PSC KLIA2 akan setaraf dengan Suwarnabhumi, Changi, Hong Kong, Delhi, Incheon dan Haneda di mana kesemua lapangan terbang ini adalah pesaing kepada KLIA2 dalam mendapatkan penumpang tambang murah.

Jika selama ini KLIA2 (atau dahulunya LCC) boleh memanfaatkan caj PSC yang terendah di dunia untuk membina hub tambang murah di Kuala Lumpur, sekarang keadaan menjadi lebih mencabar- terima kasih di atas penyelarasan caj oleh MAVCOM.

Yang hairannya, dalam keadaan Malaysia meningkatkan kos KLIA2, lapangan terbang Changi telah mengumumkan pakej mengurangkan kos kepada syarikat penerbangan dan penumpang kerana menyedari perkara tersebut amat penting dalam menjadikan Changi lebih kompetitif.

Peruntukan ‘subsidi’ sebanyak 180 juta dollar digunakan bagi memotong caj PSC sebanyak 33%, rebat 50% bagi caj pendaratan dan parkir serta diskaun 15% kegunaan aerobridge.

Mengapakah Changi berbuat demikian? Bukankah lebih baik untuk mereka tidak menjadi lapangan terbang yang murah cajnya seperti Malaysia sebelum ini?

Sudah pasti ada kaitan di antara caj PSC dan caj lapangan terbang kepada peningkatan penumpang khususnya bagi industri tambang murah.

Hakikat bahawa Jakarta (T1, T2, T3), London (Heathrow, Gatwick, Stansted), dan Tokyo (Narita, Haenda) mempunyai kadar caj PSC berbeza-beza bagi setiap lapangan terbang mereka menunjukkan ada pemisahan segmen yang jelas dan setiap segmen mempunyai strategi tersendiri.

Di Malaysia? Kita percaya kepada konsep ‘satu saiz muat semua’.

Walaubagaimanapun data ini meliputi trafik KLIA dan KLIA2 di mana trafik syarikat penerbangan premium dan tambang murah disekalikan.

Jika kita melihat trafik penumpang antarabangsa di KLIA2 (memandangkan kenaikan caj PSC paling tinggi bagi kategori ini) pada tempoh yang sama, penurunan telah berlaku dari 12.7% kepada 8.9%.

Apa yang berlaku? Jawapannya, tambang menjadi mahal.

Ke mana penumpang ini telah pergi? Jawapannya, sama ada mereka memilih tidak terbang ke Malaysia atau memilih syarikat penerbangan premium memandangkan harga tiket tidak jauh beza.

Sememangnya ini yang berlaku di mana penyelarasan caj PSC dan caj lain-lain memberikan kelebihan kepada syarikat penerbangan premium.

Struktur kos mereka tidak terkesan kerana lapangan terbang yang mereka gunakan (iaitu KLIA) telah pun dikenakan caj premium.

Dalam hal ini, penyelarasan yang diharapkan mewujudkan padang yang sama rata telah mengakibatkan syarikat penerbangan premium kekal sama tetapi syarikat tambang murah menjadi semakin mahal.

Jika perkara ini tidak diperbetulkan dan syarikat tambang murah sudah tidak lagi berupaya menyediakan tambang murah, kita boleh lupakan hasrat menjadikan Kuala Lumpur sebagai Dubai untuk hub tambang murah.

Industri yang selama ini menyumbang RM 5.1 billion kepada ekonomi negara akan terjejas.

Syarikat penerbangan yang berjaya menambahkan pendapatan sebanyak 2.5% pada 2016 di sebalik penurunan harga tiket sebanyak 3.4% sejak 7 tahun lepas juga akan terjejas.

Golongan B40 dan M40 di Malaysia terpaksa membayar pada harga yang mahal jika ingin terbang ke destinasi.

Kita kembali ke era lama di mana monopoli oleh syarikat penerbangan premium. Inikah yang kita mahukan?


Tiket Penerbangan ‘One Way’ Ke Sabah Sarawak Cecah Ribuan Ringgit, Netizen Luah Rasa Kecewa

Umum mengetahui bahawa kini anda bebas untuk bergerak ke sana dan ke mari. Oleh itu, ramai yang ingin mengambil peluang untuk pulang ke kampung untuk melepaskan rindu dan juga bercuti untuk bersantai selepas Perintah Kawalan Pergerakan.

Kecoh di media sosial apabila ramai mula luahkan rasa kecewa mereka apabila harga tiket penerbangan meningkat secara mendadak dan mahal. Lebih mengejutkan, apabila harga one way ke Sabah dan Sarawak mencecah ribuan ringgit.

MYY load factor kecik. Tak macam BKI, KCH, PEN, LGK. Flight pun tak banyak.Orang nak keluar masuk pun tak seramai tmpt lain. Aku cuma boleh cakap, MYY tiket mmg mahal dari dulu. Now? Mmg lg mahal la. pic.twitter.com/2PsnoATSrS

— terpaling frequent flyer (@rizarul) June 9, 2020

Sebelum ni at least sebulan skali ak fly balik smenanjung..kdg2 2 minggu skali fly..lumrah pjj..lepas ni kalau nak balik ak kena fikir utk RM1k hanya utk tiket flight..belum kira kos dr airport nak ke perak dan lain2 kos..gila babi mahal.. pic.twitter.com/7J2ixISTRP

— hafidz dz (@hafifyhafidz) June 4, 2020

Nk ke Sabah kena buat Covid test, tadi baca kat fb, tiket flight 1300+ x sure sehala or return 🤪Semenanjung jek laa nampaknya

— #stayatkampung (@MopAbdul) June 7, 2020

Kalau boleh pergi Sabah naik kereta mesti ramai nak pergi tapi apakan daya tiket flight mahal sangat https://t.co/YqM8D9V3yI

Harap flight tiket murah la kalau nak rakyat malaysia melancong dalam negara. And kesian juga yang kena kerja semula dari semenanjung ke sabah sarawak atau sebaliknya, kena beli flight tiket untuk sambung bekerja tapi harganya mahal nak mampussss.

Rata-rata netizen berharap harga tiket penerbangan domestik dapat dikurangkan kerana harga yang terlalu mahal membuatkan ramai tidak mampu untuk membelinya. Mungkin para pelajar yang berada di Sabah dan Sarawak yang perlu pulang ke Universiti mereka kelak juga akan menghadapi masalah kerana harga tiket yang mahal.

Apakah pendapat ada berkaitan isu ini? Pastinya hal ini sedikit sebanyak membuatkan anda batalkan niat untuk melancong menaiki kapal terbang. Walau bagaimanapun, tiada pengumuman dan penerangan dibuat syarikat-syarikat penerbangan Malaysia berkaitan isu tersebut.

Sementara itu, buat anda yang ingin melancong di Semenanjung Malaysia, Sabah dan Sarawak, kami kongsikan beberapa artikel destinasi pilihan untuk anda. Klik sahaja pautan di bawah ini.

Lokasi Pelancongan Hebat Yang Anda Boleh Lawati Jika Berada Di Sabah

Keindahan ‘Sunset’ Di Pulau Jerejak Ini Destinasi Terbaik Buat Mereka Yang Mahukan Ketenangan

Ladang Bunga Matahari Di Perlis, Destinasi Percutian Terbaharu Yang Anda Perlu Terokai


Tiket Penerbangan ‘Tanpa Destinasi’ Bernilai RM11,345 Habis Terjual Dalam Tempoh 10 Minit

Umum tahu, sejak pandemik COVID-19 melanda dunia, pergerakan orang ramai untuk melancong ke luar negara telah disekat sekaligus memaksa para pelancong untuk melancong dalam negara sahaja. Keadaan ini secara tidak langsung telah membuatkan syarikat penerbangan mengehadkan penerbangan.

Dalam usaha untuk menghidupkan industri penerbangan, syarikat penerbangan Australia, Qantas tampil dengan idea menawarkan penerbangan tanpa destinasi khusus buat mereka yang merindui suasana penerbangan. Dalam erti kata lain, penerbangan ini bakal berlepas dan mendarat pada destinasi yang sama.

Menerusi penawaran Qantas, mereka yang berminat berpeluang terbang menaiki Boeing 787 Dreamliner selama tujuh jam. Tidak hanya menawarkan suasana yang dirindui ramai, penerbangan ini turut menawarkan servis layanan istimewa menampilkan para selebriti.

Siapa sangka, idea Qantas untuk menjalankan penerbangan tanpa destinasi ini telah disambut baik dimana sebanyak 134 tiket penerbangan yang ditawarkan menampilkan tempat duduk ekonomi, ekonomi premium dan bisnes laris terjual dalam tempoh 10 minit sahaja. Harga tiket yang ditawarkan bermula daripada AUD 787 (~RM2,357.77) sehingga AUD 3,787 (~RM11,345.47).

Melihat kepada sambutan orang ramai terhadap penawaran tiket penerbangan ini, Qantas sedia untuk menawarkan lebih banyak penerbangan tanpa destinasi selepas dilihat orang ramai jelas merindui suasana penerbangan.

Tular pada minggu ini apabila terdapat pengunjung yang ke hotel 5 bintang di Port Dickson dengan membawa periuk nasi dan tilam sendiri.

Peraturan Diperketat, Pengunjung Hotel 5 Bintang Bawa Periuk Nasi Dan Tilam Sendiri Buat Netizen Berang

Bayar RM700 Tetapi Rumah Kotor, Lelaki Ini Kongsi Pengalaman Penginapan Airbnb Dari ‘Neraka’


Tiket Wayang ‘Avengers: Endgame’ Sudah Mula Dijual Kembali Setinggi RM800

Nampaknya kehangatan filem Avengers: Endgame tidak dapat disangkal lagi. Malah, tiket filem tersebut boleh dibeli untuk tayangan awal (awal sehari daripada tayangan rasmi).

Filem ini akan ditayangkan pada 26 April 2019 di Amerika Syarikat dan adalah mengejutkan apabila tiket wayang filem tersebut yang mula dibuka untuk jualan semalam telah mula dijual kembali oleh individu di lama eBay.

Tiket filem tersebut dijual di eBay berikutan permintaan yang cukup tinggi bagi menonton filem tersebut lebih awal daripada tayangan rasmi di Amerika Syarikat. Harga yang dibuka untuk bidaan tiket berkenaan bermula daripada USD50 (~RM204) atau secara buy it now pada harga USD200 (RM~814).

Apa pun, peminat di Malaysia jauh lebih bertuah berbanding peminat Marvel di negara lain apabila kita dapat menonton Avengers: Endgame seawal hari Rabu (25 April 2019). Itu pun jika anda sempat membeli tiket Endgame ini semalam.

Pastinya bagi peminat tegar marvel di sana yang tidak dapat membeli tiket terpaksa membeli dengan harga yang lebih mahal jika mahu menonton awal. Nampaknya bukan sahaja di Malaysia ada ulat tiket, di Amerika Syarikat pun ada.


TikTok Akui Para Pekerjanya Boleh Pilih Video Yang Ingin Ditularkan

Para pengguna TikTok pasti pernah menonton video rawak yang secara tiba-tibanya popular menerusi For Your Page (FYP). Kita mungkin menyangka ia berlaku secara organik tetapi sebenarnya telah diatur oleh individu di sebalik tabir.

Perkhidmatan media sosial popular TikTok mengesahkan bahawa para pekerjanya di Amerika Syarikat boleh mengawal dan memilih video yang ingin ditularkan. Hal ini bagi meningkatkan pendedahan untuk selebriti dan pencipta kandungan tertentu.

Menurut sebuah laporan Forbes, TikTok mempunyai sebuah butang pemanas (heating) yang boleh meningkatkan jumlah tontonan untuk sebuah video dan menyiarkannya dengan lebih banyak menerusi halaman FYP di kalangan pengguna.

Dengan langkah ini, ia menepikan algoritma yang sepatutnya menunjukkan kandungan video berdasarkan minat pengguna sahaja.

Dalam sebuah kenyataan rasmi, wakil TikTok berkata mereka akan “memanaskan” sebuah video bagi meningkatkan kepelbagaian genre video yang ditonton dan bukannya untuk mempromosikan seseorang individu atau organisasi tertentu.

Beliau turut mengatakan bahawa jumlah video yang ‘ditularkan’ adalah sedikit sahaja iaitu sekitar 0.02% daripada jumlah video yang dipaparkan melalui FYP. Bagaimanapun, beberapa dokumen dalaman TikTok mendedahkan jumlah video yang ditularkan adalah 1% ke 2% daripada jumlah video yang ditonton.

Video yang telah ditular ini tidak mempunyai sebarang label atau tanda yang menunjukkan ia telah dipilih oleh TikTok, berlainan dengan video-video iklan atau kandungan bertaja (sponsored content) yang selalunya mempunyai label tersendiri.

Ini bermaksud TikTok boleh memberi pendedahan yang lebih tinggi kepada pencipta video yang mempunyai hubungan yang lebih erat dengan syarikat tersebut. Forbes melaporkan kakitangan TikTok pernah “memanaskan” video yang dihasilkan oleh rakan-rakan, ahli keluarga atau dalam akaun mereka sendiri.

Selain itu, ia juga menyukarkan pengguna untuk mengetahui video manakah yang telah “dipanaskan” oleh Tiktok atau pun tidak. Pencipta kandungan pula mungkin akan kecewa jika video mereka tidak boleh viral kerana terdapat video lain yang telah dipilih terlebih dahulu oleh kakitangan TikTok.


TikTok Dikesan Songlap Duit Derma, Eksploitasi Mangsa Pelarian Syria Untuk ‘Livestream’

Sekiranya anda seorang pengguna TikTok, sudah pasti pernah terlihat live yang dibuat oleh keluarga yang berada di kem pelarian. Pasti ramai tertanya-tanya bagaimana mereka boleh mendapatkan peranti dan juga beroperasi di lokasi serba kekurangan itu.

Menurut laporan dari BBC, TikTok didakwa memanipulasi keuntungan daripada livestreams di mana pelarian Syria meminta hadiah atau cash gifts. Platform TikTok kini di bawah siasatan atas pertuduhan mempergunakan mangsa pelarian Syria untuk meraih pendapatan.

It all started in June, when I was contacted on Twitter and TikTok about this strange new trend. Lots of people were calling the videos scams pic.twitter.com/qE78hirn5m

— Hannah Gelbart (@hannah_gelbart) October 12, 2022

Berdasarkan siasatan yang dibuat, TikTok telah mengambil lebih 70% daripada hasil derma yang diberikan kepada keluarga-keluarga Syria yang membuat livestream di platform tersebut. Difahamkan bahawa mangsa pelarian boleh meraih hampir $5,000 (~RM23,440) dalam masa sejam dengan membuat livestreams.

Isu ini mendapat perhatian selepas seorang ‘orang tengah TikTok’ di kem, Hamid Al-Alwa yang menguruskan akaun untuk 12 orang keluarga pelarian Syria mendedahkan bahawa nilai cash gift yang diterima adalah suku daripada nilai asal. Jadi, mereka hanya menerima suku daripada nilai derma yang diterima.

But the phone she's using isn't hers. It belongs to Hamid, a 'TikTok middleman' who lives in the camp and told us he sold his goats to buy it. He films with 12 different families, for a 2-3 hours at a time, several times a day. pic.twitter.com/p5OuODr1Pa

Beliau menjelaskan bahawa cash gifts singa yang sepatutnya bernilai $500 (~RM2,344) menjadi $155 (~RM726.24) apabila sampai di tangannya. Malah, beliau perlu membeli kad sim versi Amerika Syarikat dan juga menghubungi orang dalam TikTok untuk mendapatkan akaun dengan 1,000 pengikut untuk membuat livestreams.

Ekoran itu, pihak BBC sendiri menjalankan siasatan dengan salah seorang wartawannya membuat livestreams dengan menggunakan akaun TikTok dari Syria. Dalam eksperimen tersebut, BBC telah menyumbang cash gift bernilai $106 (~RM496.93) namun wartawan berkenaan dikatakan hanya menerima $33 (~RM154.70).

We asked TikTok for an interview, but got a statement: pic.twitter.com/KvvwiqlGHV

Dengan penemuan itu, pihak TikTok telah mengeluarkan siasatan mereka sendiri dan turut mengatakan bakal mengambil tindakan terbaik dalam menyelesaikan masalah eksploitasi tersebut. Dalam masa yang sama, terdapat sejumlah akaun TikTok dari kem pelarian tersebut yang telah dipadam kerana melanggar polisi platform tersebut.


TikTok Kalahkan Facebook Dan WhatsApp Sebagai Aplikasi Paling Banyak Dimuat Turun

Sejak mula diperkenalkan, aplikasi media sosial dengan penawaran video iaitu TikTok seringkali dikaitkan dengan pelbagai tohmahan negatif serta dilabel cringe berikutan sebilangan penggunannya yang menghasilkan video yang menjengkelkan.

Walau bagaimanapun, perkara ini nampaknya tidak menghalang TikTok untuk terus berkembang serta diterima pengguna. Siapa sangka, aplikasi ini berjaya muncul sebagai aplikasi yang lebih kerap dimuat turun pengguna berbanding aplikasi Facebook dengan jumlah muat turun sebanyak 104 juta.

Lebih hebat, TikTok buat pertama kalinya berjaya memintas WhatsApp pada bulan Januari sebagai aplikasi paling banyak dimuat turun pada bulan tersebut. Berdasarkan statistik, negara yang paling banyak memuat turun aplikasi ini terdiri daripada India, Brazil dan Amerika Syarikat.

Jumlah muat turun aplikasi TikTok juga dilaporkan akan lebih tinggi sekiranya statistik mengira jumlah muat turun aplikasi khususnya di China selain daripada Apple App Store dan Google Play Store.

Setakat ini, TikTok sudah berjaya mencapai lebih 1.82 bilion muat turun manakala WhatsApp muncul sebagai aplikasi dengan muat turun tertinggi iaitu 5 bilion muat turun.

Kami kongsikan kepada anda manfaat yang tersedia pada aplikasi TikTok yang mungkin ramai tidak tahu.

Bukan Aplikasi ‘Sampah’, Ini Manfaat Lain TikTok Yang Ramai Tidak Tahu

Ahli Running Man Turut Terjebak ‘Miming’ Lagu Bahasa Melayu Di TikTok


TikTok Kini Giat Padam Video Sentuh Isu Perkauman Melibatkan Insiden 13 Mei

Baru-baru ini, dapat dilihat di TikTok beberapa video yang membangkitkan isu perkauman. Tidak hanya itu, perihal isu rusuhan kaum pada 13 Mei 1969 turut berlegar-legar di TikTok dan dikatakan banyak video memberikan amaran tentang kemungkinan tragedi itu akan berulang.

Tidak hanya itu, ada juga video yang menunjukkan anak muda ‘flex’ persediaan senjata mereka seperti parang dan sebagainya untuk berdepan sebarang kemungkinan.

compilation of tiktokers yang spread hatred with caption "Yang Undi PH ni islam atas IC je ke" and so on :-

— R🔺TU HARAPAN (@prvtbutnotso) November 21, 2022

Siang tadi saya sebut yang di TikTok hangat dengan isu perkauman keras, sampai tunjuk kerambit dan parang.

Ini saya share, anda boleh tonton sendiri hasil carian 4 min, dipotong jadi 2 minit.

Perhatikan # yang digunakan di caption pic.twitter.com/dnvvFPJQRJ

— Zulfadzli (@bumilangit) November 21, 2022

Hal ini telah mencetuskan kebimbangan dalam kalangan rakyat Malaysia dimana ia dilihat terlalu melampau dan tidak sepatutnya rakyat Malaysia berkongsi konten yang dilihat akan mengganggu keharmonian.

Menurut laporan, kini TikTok berada dalam keadaan berjaga-jaga dan telah memadam video yang melanggar garis panduan komuniti mereka dan mengatakan bahawa pengguna boleh melaporkan kandungan berbahaya pada platform menggunakan fungsi pelaporan dalam aplikasi.

“Di TikTok, kami tidak bertolak ansur terhadap sebarang bentuk ucapan kebencian dan ekstremisme ganas. Memandangkan ia berkaitan dengan kandungan 13 Mei, kami segera mengalih keluar video yang melanggar garis panduan komuniti kami.

“Kami terus berjaga-jaga dan akan mengalih keluar secara agresif sebarang kandungan yang melanggar, termasuk video, audio, strim langsung, imej, komen, pautan atau teks lain,” kata TikTok

Malah, menjelang pilihan raya umum (PRU) ke-15, pihak TikTok mengatakan bahawa mereka sentiasa berkomunikasi dengan badan berkaitan, termasuk Suruhanjaya Komunikasi dan Multimedia Malaysia (SKMM) mengenai akaun yang terlibat dalam ‘pelanggaran yang teruk atau berulang di platform’.

Ketua Polis Negara Acryl Sani Abdullah Sani turut memberi amaran kepada pengguna media sosial supaya tidak menyalahgunakan platform media sosial untuk menyebarkan kandungan provokasi yang boleh membawa kepada keresahan orang ramai.

SKMM turut menasihatkan orang ramai agar menjaga kesopanan dalam talian dan menjauhkan diri daripada menyuarakan pandangan yang boleh mencetuskan kebencian kaum dan agama.


‘Content Creator’ Dari Malaysia Akui Jana Pendapatan Sehingga RM12,000 Sebulan Di TikTok

Tahukah anda bahawa jika anda menjadi seorang pencipta kandungan di TikTok, bayaran yang anda peroleh mungkin akan melebihi mereka yang kerja di pejabat. Perkara ini mungkin tidak masuk akal, tetapi ketahuilah bahawa di zaman serba moden ini, pelbagai peluang hidup yang terbuka bagi mereka yang berusaha.

Terdahulu, pengguna media sosial Twitter, @razharaman telah memuat naik satu gambar, di mana seorang individu mengaku terima bayaran yang tinggi sepanjang beliau menjadi pencipta kandungan.

Melalui tangkap layar kenyataan individu terbabit, dia mengaku bahawa dia adalah seorang pelajar ijazah sarjana muda dan dalam masa yang sama beliau juga seorang pencipta kandungan.

Jadi content creator dekat Tiktok boleh dapat income RM 4K monthly and weekly ranking boleh dapat RM 10K – 20K fuhhh really a good pay

— R A Z H A 🇲🇾 (@razharahman) October 3, 2022

“Purata pendapatan saya di TikTok selama sebulan ialah kira-kira $1,000 (RM4,000 sesuatu). Jumlah tertinggi yang saya perolehi $2,600 (RM12,000). Saya memperoleh daripada hadiah video, ulasan (kadang-kadang) dan hadiah di Live (selalunya). Saya lakukan Live hampir setiap hari atau di masa lapang. Saya mendapat minimum $50 sehari selama 2 jam (berdasarkan pemerhatian saya),” kata individu terbabit.

Selain itu, beliau turut akui bahawa ada pencipta kandungan yang berjaya mendapat sehingga RM10,000 sehingga RM20,000 sebulan.

Kenyataan ini turut disokong oleh beberapa individu di Twitter yang mengakui bahawa mereka mendapat wang bulanan hasil daripada video di TikTok. Selain itu, sebahagian netizen turut terkejut dengan pendedahan ini.


TikTok Perli Instagram Selepas Hasilkan Aplikasi Pencabar

Bermula dengan kecaman, siapa sangka TikTok kini semakin menjadi pilihan ramai seluruh dunia serta sudah berjaya mengumpul sekitar 800 juta pengguna dalam tempoh yang singkat.

Kehadiran aplikasi ini walau bagaimanpun turut terpalit dengan pelbagai kontroversi termasuk isu sekuriti. Dalam pada itu, ramai yang berpendapat isu yang terpalit dengan aplikasi ini adalah sebahagian daripada cubaan Amerika Syarikat dalam menyekat kemaraan aplikasi dari China ini.

Introducing a new way to create and discover short, entertaining videos on Instagram.

Reels is rolling out today to more than 50 countries around the world.

Dalam usaha untuk memecah monopoli TikTok, Facebook selaku syarikat media sosial yang sudah beroperasi hampir 17 tahun sedia untuk memperkenalkan fungsi terbaru pada Instagram yang dinamakan sebagai Instagram Reels.

Secara asasnya, fungsi terbaru Instagram ini menawarkan fungsi yang hampir sama seperti TikTok namun bakal memudahkan ramai melihatkan jumlah pengguna Instagram yang ramai serta lebih mesra pengguna. Walau bagaimanapun, pengenalan Instagram telah diperli TikTok melalui laman Twitter mereka.

well… this looks familiar 🤔😉 https://t.co/V8GyRSXkPu

Kehadiran fungsi terbaru Instagram ini sedikit sebanyak pastinya dapat mengurangkan ‘kerinduan’ pengguna di Amerika Syarikat dan India yang sedia untuk menyekat aplikasi TikTok.

Melihat kepada jumlah Instagram yang ramai, agak menarik untuk menyaksikan bagaiman Instagram Reels sedia mencabar TikTok dalam menawarkan fungsi yang lebih baik dalam menarik perhatian pengguna.

Pada awal minggu ini Donald Trump telah memberi masa 45 hari kepada pemilik China untuk menjual aplikasi TikTok.

Donald Trump Beri Masa 45 Hari Kepada Pemilik China Untuk Jual Aplikasi TikTok

Daftar Tetapi Tidak Hadir, Peminat K-Pop Dan TikTok ‘Sabotaj’ Perhimpunan Donald Trump


Amalkan Model Travel Tanpa Wang, Lelaki Muslim Rusia Ini Berjaya Travel Ke Serata Dunia

Nama beliau bukanlah satu nama yang dikenali di Malaysia. Tapi jika di Indonesia Anton Krotov adalah satu nama yang cukup besar di kalangan para traveller di negara tersebut.

Anton Krotov, seorang backpacker muslim berasal dari Moscow, Rusia ini mula travel mengelilingi dunia sejak tahun 1991. Sehingga kini beliau telah berjaya menjelajah ke 86 buah negara.

Mengamalkan model travel tanpa duit, Anton berjaya mencetuskan satu budaya travel yang boleh dikira ekstrim. Pengalaman beliau ini kemudiannya telah dikongsikan di dalam buku bertajuk ‘Practice Of Free Travels’, di mana beliau berkongsi bagaimana untuk travel tanpa duit yang banyak (malahan hampir tiada duit).

Siapa saja boleh keluar mengembara asalkan telah bersedia dari segi mental

Menurut Anton pengalaman paling mengesankan di hati beliau adalah sewaktu mengembara di jajahan Soviet Union yang seluas 1/6 daripada keluasan dunia degan hanya membawa wang sebanyak 60 sen. Penjelajahan di negara beriklim ekstrim ini telah beliau lakukan selama 2 bulan.

Apa yang beliau lakukan adalah dengan menahan dan menumpang kenderaan di jalanan. Bermula dengan menaiki motorsikal, kereta, trak hinggalah lori membawa haian ternakan dan hasil pertanian.

Satu perkara unik yang sering menjadi amalan Anton adalah menterjemah bahasa asing ke satu kalimah iaitu “saya tak ada duit”. Ayat inilah yang paling beliau kuasai dan diucapkan ke dalam berbagai bahasa sewaktu mengembara meskipun hakikatnya beliau tidak pandai berbahasa asing.

Anton juga sebenarnya lebih gemar mengembara ke negara tidak popular di kalangan pengembara. Bagi beliau itu merupakan satu peluang untuk melihat realiti sebenar di sesuatu tempat dan tidak hanya percaya kepada apa yang dipaparkan oleh media. Dan hasilnya pengalaman yang beliau rasai nyata jauh berbeza berbanding apa yang dilaporkan oleh media.

Sebagai contoh, menurut Anton negara yang sering diwar-warkan sebagai berbahaya dan tidak selamat dikunjungi seperti Somalia, Angola, Sudan, Madagaskar, Afghanistan, Pakistan, Tajikistan dan negara-negara mundur ternyata memiliki penduduk yang lebih ramah dan tempat-tempat menarik untuk dilawati.

Segala pengalaman ini dikongsikan di dalam buku beliau dengan harapan ia dapat menyampaikan perkara sebenar dan seterusnya membetulkan persepsi salah yang telah dilaporkan oleh media.

Baca: 9 Tip ‘Hitchhiking’ Di Jepun Dan Mungkin Juga Boleh Guna Di Negara Lain

Menjadi seorang traveller yang telah berkunjung ke berbagai negara di serata dunia, Anton turut menyaksikan bagaimana keunikan sesebuah negara terutama dari segi budaya dan adat resam serta perubahan yang berlaku seiring dengan peredaran zaman.

Namun menurut Anton, arus modenisasi turut menjadikan keaslian budaya sesebuah negara mulai terhakis terutama di negara-negara Afrika, Timur Tengah dan Asia. Kehadiran internet dan smartphone telah mewujudkan sikap materialistik dan masyarakat tidak lagi begitu mementingkan penjagaan budaya yang diwarisi sekian lama.

Perasaan takut pastinya ada setiap kali akan berkunjung ke negara asing yang belum pernah dikunjungi. Perasaan yang sama turut dirasai oleh Anton.

Untuk itu sebelum pergi ke sesebuah negara, perkara utama yang beliau lakukan adalah menyediakan 20 kad bertulis pertanyaan petunjuk penting seperti makan, penginapan dan lain-lain. Di bahagian belakang kad pula adalah pertanyaan yang sama di dalma bahasa Rusia.

Setelah menjelajah berbagai negara, menurut Anton beliau kini boleh membaca peta dengan lebih tepat.

Bukan tu saja, beliau juga mampu membetulkan kesalahan yang terdapat di sesebuah peta seperti kesalahan garisan wilayah antara Afrika dan Timur Tengah. Anton juga mampu menambah jalan baru yang tidak terdapat dalam peta.

Berikutan daripada itu, Anton mengambil inisiatif dengan berkongsi pengalaman travel tanpa wang yang telah beliau amalkan dengan komuniti setempat di setiap negara yang beliau kunjungi.

Setelah mengembara sekian lama, Anton turut berusaha meninggalkan jejak beliau di tempat yang telah beliau kunjungi dengan cara membangunkan rumah penginapan bernama ‘House for Everyone’. Antara negara yang telah berjaya beliau lakukan ini adalah di Madagaskar, Mexico, Rusia dan di Yogyakarta, Indonesia.

House of Everyone didirikan sebagai tempat tinggal bagi para pengembara di negara tersebut di mana mereka boleh menginap tanpa dikenakan apa-apa bayaran. Kebanyakan yang menginap sementara di sini adalah para traveller yang telah mengembara bertahun-tahun.

Untuk info lengkap tentang House for Everyone, anda boleh rujuk di sini.

Hidup adalah tentang memilih. Setiap pilihan memiliki risiko masing-masing. Namun hanya yang berani dan mahu mengambil risiko tersebutlah yang mampu mengubah hidup mereka – Anton Krotov.

Anton turut berkongsi pengalaman travel beliau di blog peribadi a-kkrotov (dalm bahasa Rusia).

Hey, orang Malaysia pun sebenarnya dah pernah travel cara begini: Bagaimana Lelaki Ini ‘Hitchhike’ 9 Bulan Di Eropah Dan Lebih 2 Tahun Mengembara Tanpa Mempunyai Apa Apa


Hanya Guna Tisu Dan Sabun, Lihat Bagaimana TikTok Ini Bantu Bersihkan Kesan Minyak Di ‘Tupperware’

Menanggalkan kesan minyak di bekas simpanan makanan atau Tupperware sentiasa saja menjadi masalah besar buat kita bila berada di dapur.

Tidak kira berapa banyak cecair pencuci dan pelbagai teknik yang digunakan, kesan minyak ini seperti mustahil untuk dihilangkan.

Namun perkongsian untuk menghilangkan kesan minyak di Tupperware atau bekas penyimpanan makanan anda daripada TikTok ini pasti akan menyelesaikan masalah anda terutama yang sentiasa mengisi Tupperware anda dengan makanan berminyak.

Dengan hanya menggunakan tiga bahan yang boleh didapati di dapur seperti sabun pencuci pinggan, tisu dan semestinya air, kesan minyak yang melekat di Tupperware anda akan hilang dalam masa beberapa saat sahaja.

Selepas memasukkan sabun pencuci pinggan pilihan, anda hanya perlu memasukkan sekeping tisu ke dalam Tupperware yang ingin dibersihkan. Ya hanya tisu, air dan juga sabun pencuci pinggan.

Selepas memasukkan kesemua bahan tadi, apa yang anda perlu lakukan hanyalah menggoncangkan bekas tersebut untuk beberapa saat sehingga ia berbuih.

Berikut adalah perbandingan sebelum dan selepas bekas Tupperware yang telah dibersihkan dengan cara seperti yang dikongsikan di atas.

Masih ragu-ragu dengan hasil yang akan diperolehi? Apa kata anda menonton sendiri beberapa perkongsian TikTok  yang tular di media sosial sejak beberapa hari lalu.

Tips ini bukan sahaja digunakan di Malaysia malah ianya juga turut dikongsikan beberapa pengguna TikTok dari luar negara sebelum ini.

Cara nak bersihkan bekas dengan kesan degil nak mampus. #fyp #tips #tipsdapur

This hack has saved so many of my Tupperware friends. Try it!!!! #fyp #cookingvideos #cookinghacks #lifehacks #hacks #stainremover #foryou #foryoupage

Aplikasi TikTok kini semakin diterima ramai malah bekas PM Tun Dr Mahathir juga kini mempunyai akaunnya sendiri. Baca mengenainya di pautan di bawah.

Usia Bukan Penghalang, Tun Mahathir Kini Miliki Akaun TikTok Sendiri

Tidak Sekadar Mengajar Mandarin, TikTok Ini Turut Didik Netizen Pantang Larang Masyarakat Cina

TikTok Perli Instagram Selepas Hasilkan Aplikasi Pencabar


TikTok & UiTM Jalin Kerjasama Untuk Kempen #CampusIdol

TikTok merupakan aplikasi yang semakin popular dengan 500 juta pengguna di 150 negara. Terbaru, TikTok telah mengumumkan kerjasama bersama Universiti Teknologi Mara (UiTM) bagi melancarkan pertandingan #CampusIdol.

Pertandingan yang dianjurkan pada 20 November hingga 4 Disember itu bakal mencungkil bakat di kalangan pelajar di semua universiti di Malaysia termasuklah UiTM, Universiti Malaya, Universiti Kuala Lumpur, Aswara dan MSU.

Kepada pelajar yang ingin menyertai pertandingan TikTok ini, mereka perlu mempunyai kad pelajar yang sah dan boleh memuat naik video di dalam kategori tarian, lakonan, seni dan muzik.

Pemenang akan dipilih berdasarkan jumlah tontonan video, Likes, dan perkongsian di media sosial dan bakal membawa pulang hadiah bernilai RM11,000 dan peranti Honor setelah keputusan diumumkan pada 7 Disember ini. Anda boleh tekan di sini untuk update terkini tentang kempen #CampusIdol ini.


Tikus Berkeliaran Di Kedai Makan Pavilion KL, Wanita Ini Kecewa Pekerja Abaikan Aduannya

Kebersihan merupakan antara faktor yang patut dititik beratkan apabila membuka kedai makan atau restoran. Pernahkah anda terbayang kehadiran tikus di kedai makan terkenal dan berada dalam pusat membeli-belah?

Terbaharu, seorang pengguna Twitter @Azwinshafinaz telah berkongsi tangkap layar Instastory Sarah Shimmers yang memaparkan tikus berkeliaran di kedai makan Teppanyaki, Pavilion Kuala Lumpur.

#pavillionKL dont take this likely! Rat urine can cause death to people. Even more disgusting it happened during service time 🤢 she informed the workers on this, what did they do? They just stare at it and laughed! Not shoo-ing or close service! But Laughed pic.twitter.com/x3d0Q48LjK

— Azwin Shafinaz (@Azwinshafinaz) December 7, 2021

Menerusi perkongsian tersebut, Sarah telah memberitahu pekerja di sana bahawa terdapat tikus tetapi tiada apa-apa tindakan dilakukan oleh pekerja tersebut. Sarah berasa kecewa kerana sewajarnya pekerja kedai itu melakukan sesuatu apabila melihat kehadiran tikus-tikus itu.

Perkongsian tersebut mendapat perhatian netizen dan rata-rata netizen terkejut melihat tikus berkeliaran di dapur. Malah, para netizen juga berharap pihak pengurusan dan pihak Kementerian Kesihatan Malaysia akan mengambil tindakan agar kedai tersebut membersihkan kawasan kedai.

RATS ?!? EEEWWWWWW macamana diorang serve orang makan dengan rats berkeliaran at the dapur??? This is super disgusting istg https://t.co/GkJgoEf6ub

Like seriously ? How can those rats appear during service time like that 🤢 https://t.co/6CLN1BiyD6

If you guys seeing 1-2 tikus dekat any food premises, believe me, there's more than that :) https://t.co/bBCEFGeRM4

— 슈하다 🪐 (Taylor's Version) (@h3st14__) December 7, 2021

@izzmiroxx patut la sedap. Ratatouille yg masak 😛 https://t.co/QFYGcxv5Sf

— 𝓐𝓭𝓲𝓫𝓪𝓱 𝓡𝓪𝓲𝓱𝓪𝓱 🇲🇾 (@dibarehah94) December 7, 2021

Bukan itu sahaja, ada juga yang secara berseloroh mengatakan sudah seperti filem Ratatouille dimana Remy iaitu tikus yang menyediakan makanan. Oleh itu, makanan tersebut rasa ‘sedap’.

Bukan itu sahaja, rata-rata netizen turut mengatakan bahaya apabila ada tikus di kawasan dapur kerana boleh mengakibatkan penyakit kencing tikus atau nama sainsnya Leptospirosis lalu membawa maut.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Tidak Tahu Kerana Tiada Dalam Kontrak’- Pelakon Drama Gay Ini Bakal Ambil Tindakan Undang-Undang

‘Diserang’ Kaum Bajau Laut Di Pulau Tatangan, Perkongsian Wanita Ini Buat Netizen Cemas

Sesak Diserbu Pengunjung Dan Banyak Sampah, ‘Spot’ Viral Lihat Kapal Terbang Kini Ditutup


Tikus Pintar, Magawa Bersara Selepas Lima Tahun Bantu Kemboja Kesan Periuk Api

Kemboja merupakan sebuah negara yang paling teruk terkesan akibat peninggalan bekas perang dan sehingga kini kerajaannya masih lagi bergelut dengan masalah untuk menghapuskan periuk api bawah tanah di tanah air mereka.

Difahamkan, periuk api mula ditanam di seluruh Kemboja sejak berlakunya Perang Saudara Kemboja melibatkan Parti Komunis Kampuchea diketuai oleh Pol Pot dan sekutunya Republik Demokratik Vietnam (Vietnam Utara) yang menentang kerajaan naungan Raja Kemboja pada lewat tahun 1960-an.

Lebih kurang empat hingga enam juta periuk api telah tertanam di negara tersebut. Akibat terpijak periuk api, seramai 64,000 rakyat Kemboja telah terkorban dan ini mencatatkan angka kematian serta kecacatan kekal (kes kudung) tertinggi kesan daripada bahan letupan ini, direkodkan berlaku antara tahun 1970 dan 1998.

Seluruh jiwa rakyat Kemboja dilanda sengsara akibat periuk api. Tidak cukup dengan itu, situasi negara ini bertambah parah apabila derita kemiskinan yang melampau turut melanda rakyatnya sehingga hari ini.

Oleh itu, dalam usaha membersihkan periuk api di Kemboja, seekor tikus raksasa Afrika dengan gelaran nama Magawa, diimport dari Tanzania telah dilatih oleh badan amal, Pembangunan Pengesanan Periuk Api Anti-Personel (APOPO) untuk menghidu lokasi periuk api yang tertanam di Kemboja.

Magawa kemudiannya dipindahkan ke Siem Reap dan mula ‘berkhidmat’ sebagai penghidu bahan letupan dalam misi pembersihan periuk api serta objek letupan di Kemboja pada tahun 2016.

Kini setelah lima tahun berkhidmat untuk Kemboja, Magawa dilaporkan bakal bersara daripada tugasnya itu. Kenyataan ini telah diumumkan secara rasmi oleh Pengarah APOPO, Michael Hiemen pada Sabtu, 5 Jun yang lalu.

“Sepanjang tempoh perkhidmatannya, Magawa sudah membantu Kemboja mengesan 71 periuk api dan 38 objek letupan sekaligus membersihkan kawasan seluas kira-kira 225,000 meter persegi iaitu bersamaan 42 padang bola sepak.

“Disebabkan tugas itu, Magawa menjadi semakin letih dan perkara yang terbaik adalah dengan merehatkannya. Kini, Magawa boleh menghabiskan sisa hidupnya dengan melakukan perkara yang disukainya seperti memakan pisang dan kekacang,” kata Michael memetik laporan Al-Jazeera.

Untuk rekod, Magawa yang kini berusia 7 tahun merupakan tikus pertama yang dianugerahkan Pingat Emas PDSA (Program Anugerah Haiwan) pada September 2020 tahun lalu setelah berjaya mengesan bau 39 periuk api dan 28 bahan peledak tidak meletup di Kemboja. Selamat bersara dan terima kasih ‘Kapten’ Magawa.

Gambar pergaduhan epik tikus ini berjaya dipilih sebagai ‘Wildlife Photographer of the Year’. Klik pada pautan di bawah untuk membaca.

Gambar Pergaduhan Epik Tikus Ini Berjaya Dipilih Sebagai ‘Wildlife Photographer Of The Year’

Artis Ini Bina Restoran Khas Untuk Tikus Di Sweden

G-SHOCK Raikan Tahun Baharu Cina Dengan Jam Edisi Khas Bertemakan Tahun Tikus


‘Till Death: Azalea’s Wrath’, Filem Tempatan Pertama Eksklusif Di Netflix

Filem Till death: Azalea’s Wrath merupakan karya filem pertama tempatan yang ditayangkan secara eksklusif di Netflix. Filem tersebut telah ditayangkan di seluruh dunia pada 9 Ogos 2019 yang lalu.

Menurut pengarah filem tersebut, Sein Qudsi bersyukur kerana naskhahnya ditayangkan di Netflix. Malah dia berharap kerjasama tersebut akan membuka peluang platform perkhidmatan strim itu menerbitkan kandungan asal tempatan pula selepas ini.

Ini pastinya satu peluang yang baik untuk industri tempatan untuk menghasilkan karya yang sesuai dengan penonton tempatan dan juga sesuai ditayangkan di Netflix. Jika dilihat, Netflix merupakan satu platform yang luas dan membolehkan filem itu ditonton di seluruh dunia.

Sedikit sinopsis tentang filem Till Death: Azalea’s Wrath ini, ia mengisahkan tentang pasangan suami isteri yang telah berpindah ke rumah baru untuk memulakan kehidupan baru setelah kehilangan anak mereka kerana komplikasi ketika bersalin. Akan tetapi, rumah baru yang mereka duduk tersimpan sejarah hitam dan ketakutan dalam hidup mereka baru sahaja bermula.

Untuk pengetahuan anda, filem ini dibintangi pelakon handalan iaitu Khir Rahman, Vanidah Imran, Nam Ron, Kodi Rasheed, Zain Hamid dan Zulaika Zahary. Apakah kesudahan filem ini? Adakah pasangan suami isteri tersebut akan terselamat daripada ‘gangguan’? Anda harus menonton filem ini di Netflix bagi menunjukkan sokongan pada industri tempatan.


Tim Along Ajar Mat Rempit Berniaga, Dan Ini Yang Terjadi

Suasana di Teh Tarik Place ketika itu agak malap. Sambil melihat pemandangan Tasik Putrajaya yang indah, saya duduk berhadapan sepasang suami isteri.

“Pesanlah makanan dan minuman. Sila, sila,” sapa si suami.

Tuan Abu Hassan yang ditemani isterinya sudah lama ajak berjumpa. Beberapa kali saya menolak, menangguh.

Kali keempat, akhirnya mengalah. “Aahh.. berilah peluang.”

Pernah menulis tentang sistem agen Ketuk-ketuk Aidilfitri oleh Puan Aishah Ramond dahulu, saya berdoa pertemuan kali ini isi kandungannya bukanlah satu ulangan.

(Sebelum itu, jika Tuan Puan tertanya-tanya di mana cerita Mat Rempit, mohon tunggu sehingga bab terakhir.)

“Tuan, apa yang Tuan mahu kongsikan?” tanya saya memula bicara.

“Puan, begini. Ini adalah cerita tentang Tim Along, satu kumpulan pengedar barangan. Saya mahu bercerita bagaimana Tim Along membangunkan bakat-bakat muda menjual sehingga berjaya.

“Ianya bermula pada tahun 2014, founder kami, Mohd Hellas Shahrir atau Along, berjumpa dengan Tuan Fazli Hisahak ketika kursus Branding Hero. Majoriti yang datang adalah pemilik jenama kecuali Along.

“Along bertanya kepada Tuan Fazli, saya bukan brand owner. Jadi bagaimana patut saya jenamakan diri saya?”

Dari situ, Fazli memberi cadangan agar Along menjenamakan pasukan beliau sebagai pengedar barangan yang serius.

“Ideanya, tanpa terikat dengan produk pun, kami mampu mengedar dan menjual barangan disebabkan network yang besar dan erat. Pengeluar boleh berjumpa kami untuk mengedarkan barangan.

Along bukan sahaja menerima idea bernas dari Fazli.

Pada masa sama, rupa-rupanya Fazli memiliki hak pengedar ekslusif bagi barangan Little Trees. Beliau sudah 18 tahun memegang francais ini di Malaysia.

Lalu Along berunding dengan Fazli untuk mendapatkan hak penjualan Little Trees.

Little Trees hadir dalam beberapa bentuk iaitu kepingan pewangi berbentuk pokok yang kecil, klip pewangi, aerosol dan X-tra Strength iaitu kepingan pewangi bersaiz lebih besar.

Pada mulanya Fazli mahu memberi hak menjual tidak eksklusif semua produk Little Trees kepada Along. Tetapi Along menolak. Beliau mahu hak menjual penuh.

Setelah berunding selama 8 bulan, akhirnya Fazli bersetuju untuk memberi Along hak menjual produk X-tra Strength secara eksklusif.

Sebagai timbal balik, Along dikehendaki membeli minimum 120,000 unit setahun.

Sebelum ini pun Along telah memiliki kumpulan menjual sendiri. Pasukan buku beliau menjual Al-Quran dan kitab Ihya’ Ulumuddin di jalanan.

Pada April 2016, beliau ‘meminjam’ 7 orang ahli divisyen buku untuk membuat validasi jualan Little Trees X-Tra Strength.

Pada 15 Mei 2016, Hellas atau Along membentuk pasukan jualan Little Trees X-Tra Strength dan diberi nama Tim Along.

Seperti dinyatakan di atas, Tim Along ditubuhkan untuk membina satu platform pengedar yang luas.

“Platform adalah platform. Produk adalah produk,” tegas Abu Hassan.

Little Trees X-tra Strength dipilih sebagai produk jualan mereka yang pertama. Tetapi dari hari pertama lagi mereka sudah jelas bahawa produk boleh ditambah, berubah atau ditukar ganti dalam perniagaan mereka.

Mereka amat jelas, membina satu jaringan yang kuat lagi erat adalah satu prioriti, tanpa mengira apa produk yang dijual.

“Dalam Tim Along semuanya bercantum. Kami tiada masalah berkongsi network dan leverage satu sama lain. Sebagai contoh, Puan Asmahani dari Shah Alam adalah ahli Tim Along dan juga merupakan pengedar utama produk sate kebab. Beliau melantik agen Sate Kebab melalui jaringan Tim Along yang sudah sedia ada.

Oleh kerana produk Little Trees yang asal (saiz kecil) sudah lama berada di rak-rak stesen minyak dan kedai-kedai, agak sukar menjual X-tra Strength yang lebih besar dan lebih mahal secara runcit.

Maka, Along mengambil keputusan untuk menjual X-tra Strength di jalanan menggunakan sistem agen. Lagipun, beliau sudah memiliki ilmu dan pengalaman dalam sistem agen.

“Jadi, bagaimana sepanjang 6 bulan sahaja Tim Along sudah berjaya mendapat sehingga 700 orang agen, dengan 200 orang agen aktif?” tanya saya.

“Agen-agen direkrut secara berterusan. Setiap minggu saya, Along dan dua orang lagi pendukung iaitu Ade dan Huzairi Kassim akan menganjurkan majlis penerangan bisnes. Minggu lepas kami ada dua acara di Terengganu dan Melaka.

“Agen sedia ada pula akan membawa agen baru.”

“Kami juga sentiasa bersedia untuk mengopi dan mengadakan sesi coaching secara percuma. Whatsapp kami secara rasmi dibuka dari 6 pagi sehingga 2 pagi setiap hari.

“Menjual ini tidak mudah. Ramai yang datang (mendaftar sebagai agen), apabila ada kesukaran mula tinggalkan.

“Dari 10 orang prospek agen dekati, mungkin hanya 5 sahaja yang membeli.”

“Untuk mengatasi cabaran ini, kami sediakan modul jualan. Ianya untuk memahami pelanggan, kenapa dia menolak, kenapa dia membeli. Artikel, video dan gambar dikemaskini setiap hari.

“Kami melatih dengan cara show and tell. Kami berjumpa agen dan kami sendiri menjual di hadapan agen.

“Agen ini Puan, mereka mahukan sokongan. Mereka sudah pun pandai menjual, tetapi kadang kala ada cabaran, hiccup. Apabila (orang dari) ibu pejabat datang tunjuk cara yang betul, pertamanya, pemahaman mereka meningkat. Kedua, semangat mereka meningkat.

“Orang Melayu, ni Puan, pandai buat produk. Tapi hendak jual, edar, jadi isu lain. Kami mahu tolong orang yang mahu ditolong.

“Kami membayangkan platform kami ini mempunyai sehingga 5000 agen. Boleh cross selling antara satu sama lain. Bayangkan seorang boleh upsell RM10, ianya good money, Puan.

“Dalam memilih produk kami tetapkan 3 kriteria: kering, kecil dan potensi jualan berulang yang tinggi. Kami belajar daripada pengalaman menjual Al-Quran. Jualan Al-Quran memerlukan 8 minit pitching dengan nisbah jualan 15:1 (15 prospek, 1 pembeli), Little Trees X-tra Strength perlukan 3 minit sahaja dengan nisbah jualan 3:1.

“Kami mengajar bukan untuk jual sekeping. Tetapi 2 keping, 5 keping.

“Dalam membuat jualan kami merekod setiap aktiviti. Berapa orang prospek didekati, berapa orang menolak, berapa orang membeli. Kuantiti pembelian. Semuanya direkod di dalam borang. Agen jualan keluar setiap hari dari 10 pagi sehingga 6 petang.

“Agen jualan sentiasa boleh menghubungi kami melalui Whatsapp.

“Bukan sekadar menjual, agen-agen kami dibangunkan melalui 4 fasa iaitu:

1. Menjual
2. Membina
3. Memimpin
4. Mengurus

Setiap bulan Tim Along mensasarkan jualan sebanyak 50,000 keping.

“Dalam tim kami, kami tidak utamakan margin keuntungan, tetapi kami utamakan volume (kuantiti). Game trading adalah game volume. Kami tidak mahu jual sekali, kaya 2 tahun. Tetapi, kami mahu produk yang boleh dijual banyak baru kaya.

“Dalam Tim Along, kami mempunyai 3 divisyen. Pertama, adalah jualan face-to-face yang dilatih oleh Along. Kedua, pembangunan agen, dilatih oleh saya. Ketiga, jualan korporat oleh Huzairi Kassim.

“Fokus kami, adalah membangunkan anak-anak muda lepasan SPM atau universiti untuk belajar menjual.

“Setiap pagi agen lapor tugas, isi borang, ambil stok, dan kemudian menjual di jalanan. Apabila petang, balik ke pejabat, kira hasil jualan, dan terus dibahagikan keuntungan.

“Ketika bermula ratio jualan selalunya sekitar 15:1, akan meningkat 8:1, 5:1 seterusnya 2:1. Apabila ratio sudah bagus, cabaran mereka seterusnya adalah menjual lebih daripada satu sehingga mendapat rentak.

“Apabila sudah pandai, bermulalah fasa seterusnya.”

Selepas pandai menjual, agen-agen ini akan melalui fasa membina. Mereka bukan lagi agen, tetapi dipanggil sebagai ketua kumpulan.

Ketika ini mereka sudah boleh mula duduk di pejabat, mengambil staf, membina pasukan sendiri. Agen-agen baru akan mengambil stok daripada ketua kumpulan.

“Di Bangi, kami sediakan pejabat sebagai launching pad. Internet, meja, kerusi disediakan. Boleh buat kerja, melatih pasukan dan adakan mesyuarat di sini.

“Bukan itu sahaja, ianya tempat untuk belajar secara kondusif. Setiap Khamis, kami panggil orang luar untuk berkongsi. Contohnya, kami pernah memanggil Izwan Robotys untuk berkongsi tentang strategi konten.

“Agen jualan akan mengambil stok dari ketua kumpulan secara konsainan. Ketua kumpulan pula akan membeli stok dari Tim Along secara tunai.

“Ketua kumpulan juga mempunyai tanggung jawab membentuk agen jualan sehingga boleh naik satu tangga seperti mereka.

“Pemimpin pula mempunyai ketua-ketua kumpulan di bawahnya. Mereka membeli dalam jumlah besar.

“Pada fasa ini, sudah tiba masanya pemimpin ‘dihalau’ dan disuruh pergi membina pasaran di tempat-tempat baru, contohnya Kuantan, Melaka, Pulau Pinang.

Di dalam Tim Along, tiada klausa yang menghalang pemimpin, ketua kumpulan atau agen jualan menjual produk-produk lain.

“Mereka juga sudah boleh menjual barang sendiri, tiada masalah,” jelas Abu Hassan.

“Ketika ini, sudah boleh bersara,” jelas Abu Hassan. Pendek.

Apabila ditanya apakah perkara yang tidak dapat dilupakan semasa mengusahakan Tim Along, Abu Hassan menceritakan kisah Ade.

“Ade seorang Mat Rempit, Along jumpa tepi jalan. Along dekati sambil minta pemetik api. Sebenarnya itu taktik ja.

“Semasa tu umur dia 18 tahun. Kemudian, dia ikut Along menjual Al-Quran di Ipoh. Selepas beberapa tahun, dia sampai satu tahap berjaya buat jualan yang banyak, dia ‘dihalau’ balik ke Shah Alam.

“Sekarang umur dia 30 tahun. Sekarang, tim dia paling besar, seramai 150 orang agen jualan.

“Dulu dia jual Al-Quran satu demi satu. Sekarang orang jual untuk dia.

“Sekarang dia merupakan salah seorang pendukung Tim Along untuk jualan Little Trees X-tra Strength.


Tim Cook Dakwa iPhone SE Lebih Pantas Berbanding Telefon Pintar Android Terbaik Di Pasaran

Mulai dilancarkan sekitar pertengahan April, Apple iPhone SE berjaya membuatkan orang ramai teruja untuk memilikinya. Rekaannya yang kecil serta penggunaan processor Apple A13 Bionic yang sama seperti iPhone 11 Pro antara yang menjadi tarikan pada model ini.

Apa yang lebih menarik, Apple pada kali ini berjaya menawarkan iPhone SE dengan harga mampu milik dengan harga permulaan RM1,999 bagi storan 64GB.

Di sebalik menjadi iPhone kelas pertengahan, model ini nampaknya mempunyai prestasi kuasa yang lebih hebat daripada orang ramai bayangkan.

Melalui pengumaman yang dibuat CEO Apple, Tim Cook baru-baru ini, Apple iPhone SE dikatakan lebih pantas berbanding telefon pintar Android terpantas. Dalam erti kata lain, model dengan processor Apple A13 beserta RAM 3GB ini jauh lebih hebat berbanding model Android dengan spesifikasi yang lebih tinggi.

Sebagai perbandingan sebelum ini, Apple A13 Bionic sememangnya jauh lebih pantas apabila dibandingkan bersama processor yang digunakan pada Android termasu Qualcomm dan Exynos.

Tim Cook turut menjangkakan peralihan pengguna Android kepada iPhone SE apabila model ini ditawarkan secara rasmi sekaligus memberi bayangan mengenai permintaan tinggi model terbaru iPhone ini.

Ura-ura mengatakan iPhone 12 bakal ditawarkan dengan harga sekitar RM2,749 sahaja. Klik pautan di bawah untuk mengetahui dengan lebih lanjut.

Apple iPhone 12 Bakal Ditawarkan Dengan Harga Sekitar RM2,749?

5 Sebab iPhone SE Berharga RM1,999 Mampu Tewaskan Pencabar Apple Yang Lain


Apple Tidak Benarkan Tim Cook Naik Penerbangan Awam Kerana Terlalu Bernilai

Pernahkah anda membayangkan kehidupan menjadi seorang yang terlalu bernilai dalam sebuah syarikat sehinggakan anda diwajibkan menaiki penerbangan peribadi sahaja. Situasi ini ternyata berlaku kepada individu bernama Tim Cook dan beliau adalah CEO kepada syarikat Apple.

Disebalik kontroversi dan spekulasi sepanjang mengemudi syarikat Apple, Tim Cook ternyata berjaya memberi keuntungan yang tinggi buat syarikat Apple. Kehadiran Apple iPhone X disertakan dengan beberapa model juga bakal turut meningkatkan nilai syarikat ini.

Berdasarkan laporan daripada BigBible, gaji pokok yang diterima Tim Cook pada tahun 2017 adalah $3.06 juta (~RM12.44). Jumlah yang tidak terlalu tinggi berbanding pencapaiannya. Dalam pada itu, beliau turut dianugerahkan bonus atas prestasinya pada tahun ini serta insentif sebagai pemegang syarikat yang membolehkan beliau menerima sebanyak $102 juta (~RM414.58 juta).

Berdasarkan pencapaiannya juga, Apple telah menghadiahkan Tim Cook sebuah jet peribadi untuk mengurangkan risiko melibatkan kecelakaan kepada dirinya. Untuk pengetahuan anda, Apple turut melakukan perkara yang sama buat Steve Jobs pada tahun 2000.

Dengan polisi ini, Tim Cook hanya dibenarkan menggunakan jet peribadi khas meskipun hanya untuk tujuan bercuti. Awesome bukan?


Timbalan Menteri Komunikasi Dan Multimedia Mohon Maaf Kepada Veveonah

Sekitar Jun lalu, kampung di Pitas, Sabah tular apabila Veveonah Mosibin selaku pelajar dari Universiti Malaysia Sabah (UMS) terpaksa memanjat pokok di kampungnya semata-mata untuk mendapatkan capaian internet yang baik dalam membolehkan beliau menjalani ujian.

Video beliau seterusnya menjadi perhatian ahli politik serta pihak bertanggungjawab dalam menghulurkan bantuan serta capaian internet yang lebih pantas.

Isu yang tular ini walau bagaimanapun telah dijawab oleh Datuk Zahidi Zainul Abidin selaku Timbalan Menteri Komunikasi dan Multimedia di Dewan Negara yang mendakwa dakwaan Veveonah Mosibin yang terpaksa panjat pokok untuk menjalani peperiksaan adalah palsu.

Tolong jangan cepat percaya sangat dengan fitnah2 ni okay. Veveonah was one of my batchmate for Asasi UMS. Memang betul kami ada exam from 9 June – 12 June 2020. She posted her video on 13 June after finish her exam. Apa bukti kamu ada sekarang mau tuduh dia? pic.twitter.com/AZvRhwYyBT

— crhxyan_smiley (@crhxyan) September 3, 2020

Walau bagaimanapun, kenyataan yang dibuat oleh Datuk Zahidi telah menerima pelbagai respon di kalangan netizen. Isu menjadi lebih panas apabila terdapat kenalan Veveonah yang mengakui beliau sememangnya sedang menjalani peperiksaan pada ketika ini serta turut mengongsikan jadual peperiksaan UMS.

Bukti yang diberikan secara tidak langsung membidas kenyataan Datuk Zahidi sekaligus membuatkan isu ini menjadi semakin hangat.

Menerusi status terbaharu Datuk Zahidi yang membuat kenyataan di Dewan Negara, Datuk Zahidi telah memaklumkan beliau telah menerima maklumat yang tidak tepat mengenai isu Veveonah. Beliau juga akan tampil membuat pembetulan  di Dewan Negara Isnin ini. Beliau juga berharap Veveonah terus maju dalam setiap bidang yang diceburi.

Anda boleh baca isu awal mengenai kes yang tular ini dengan klik pautan di bawah.

Hanya Untuk Konten YouTube, Kisah Gadis Jawab Peperiksaan Atas Pokok Disahkan Palsu

Jawab Peperiksaan Sambil ‘Camping’, Pelajar Ini Kongsi Cabaran 24 Jam Atas Pokok Di YouTube

TM Lawat Gadis Jawab Peperiksaan Atas Pokok Di Sabah


Timberland Hadir Dengan Koleksi Earthkeepers® Edition Yang Bergaya Dan ‘Go Green’

Sebut sahaja jenama Timberland, pasti anda akan terus terfikir tentang ketahanan produk yang dihasilkan oleh jenama ini. Kasut but Timberland contohnya dapat bertahan bertahun lamanya walaupun digunakan dalam keadaan ekstrim terutamanya ketika aktiviti outdoor.

Ketahanan itu hadir daripada pemilihan material yang digunakan oleh Timberland untuk setiap produknya. Tahun 2020, Timberland mempunyai visi untuk memberi penghargaan kepada alam semulajadi. Timberland mahu menjadi jenama yang lebih hijau menjelang 2030 dalam usaha mereka ke arah ‘A Greener Future Brand’.

Selari dengan misi mereka, Timberland memperkenalkan koleksi EARTHKEEPERS® EDITION untuk kempen Nature Needs Heroes™. Menariknya, produk daripada koleksi ini diperbuat daripada plastik yang dikitar semula supaya dapat mengurangkan impak kepada alam sekitar.

Rekaan bagi setiap produk dalam koleksi ini juga sangat moden dan praktikal; sesuai untuk digayakan untuk apa sahaja aktiviti. Jaket serta kasut but dalam koleksi ini juga diperbuat daripada bahan kalis air supaya ia sesuai dan bergaya untuk dipakai ketika hari hujan atau apa sahaja aktiviti outdoor anda.

Finish off your look with our Sherburne Tote, made with recycled polyester and natural rubber molded base; and adding-on a vibrant orange Beanie for a style statement 😎 Shop in-store 🛍 #TimberlandMY #NatureNeedsHeroes

A post shared by  Timberland Malaysia 🇲🇾 (@timberlandmy) on Sep 28, 2020 at 9:00pm PDT

Make your mark for a greener, better future 🌎 Dress responsibly while reaping the functional benefits of an outdoor outfit. Modern in design and eco-friendly in material, it’s time to reimagine waterproof. #linkinbio #TimberlandMY #NatureNeedsHeroes

A post shared by  Timberland Malaysia 🇲🇾 (@timberlandmy) on Sep 21, 2020 at 9:00pm PDT

Earthkeepers® Edition Boots, remade for a better future ✨ The Ecoriginal EK+ Boot is our signature style boot reinterpreted with responsible innovation in mind: made with at least 50% recycled material and supported by our ReBOTL™ and Better Leather fabric; carefully designed for modern street and engineered with comfortable rubber soles. In-store now. #linkinbio #TimberlandMY #NatureNeedsHeroes

A post shared by  Timberland Malaysia 🇲🇾 (@timberlandmy) on Sep 22, 2020 at 9:00pm PDT

Our Earthkeepers® Edition boots return, remade for a better future. More than durable: ecodurable. Produced with #BetterLeather, Responsible Natural Rubber and TimberDry™ waterproof linings from 50%+ recycled plastic, we want to RETHINK DURABILITY. #TimberlandMY #NatureNeedsHeroes

A post shared by  Timberland Malaysia 🇲🇾 (@timberlandmy) on Oct 5, 2020 at 9:00pm PDT

Menerusi rekaan serta penggunaan material kitar semula ini, Timberland mahu menjadi sebuah jenama yang mementingkan zero waste serta zero impact kepada alam sekitar.

Koleksi EARTHKEEPERS® EDITION ini sudah boleh didapati di butik Timberland Malaysia berdekatan anda atau secara dalam talian pada harga bermula RM199 sehingga RM2,199. Sekiranya anda mahu jadi hero kepada alam sekitar, ini produk untuk anda.

Ini beberapa produk Timberland lain yang pernah mendapat perhatian sebelum ini. Klik pada pautan di bawah.

Lihat Koleksi Rekaan Bersama UNDEFEATED x BAPE x Timberland

Pra Tempahan Untuk Boot Off-White™ x Timberland Dibuka

Gambar Kasut Hasil Kolaborasi Timberland x Champion Tertiris


11 Hakikat Sebenar Kerja Penjawat Awam Yang Kurang Diketahui Umum

Bila sebut saja makan gaji dengan kerajaan atau penjawat awam atau nama glamor kerja government, tentu orang akan cakap “Wah… Untung la kerja kerajaan, ada jaminan”.

Hanya orang kerja government sendiri saja tahu menilai apa keistimewaan dan kekurangan orang government ini sebenarnya. Bila dah dapat kerja government pun bukan senang sebenarnya.

Ramai yang kerja government sekarang ini tak dapat jawatan tetap. Dengan kadar pengangguran yang boleh dikatakan tinggi sekarang ini susah nak bersaing untuk dapat jawatan tetap (statistik November 2016: 200 ribu graduan menganggur).

Ramai yang ada degree sekadar jadi kerani kontrak saja. Terpaksa terima demi kelangsungan hidup, nak bayar PTPTN. Ada yang kontrak sampai berbelas tahun.

Selain itu perlu bersaing dengan orang yang mempunyai orang besar sebagai rujukan dalam resume. Yang tak ada sebegitu, berserah pada takdir dan rezeki dari Allah sahaja.

Apabila dah dapat jawatan tetap itu pula bukan tiket untuk bersenang-lenang ya. Kena lalui proses pengesahan jawatan pula. Kena hadir kursus, BTN, exam, macam-macam. Ada sesetengan jabatan pula tambah syarat lain lagi seperti kursus team building.

Orang government tiap tahun wajib kena pergi kursus. Minima 7 hari dalam setahun. Bagi orang single mungkinlah best sebab sambil kursus boleh jalan-jalan.

Bagi yang ada family dan ada anak akan berasa berat hati nak penuhi keperluan jam kursus. Jika tak cukup jam kursus, hujung tahun kena tunjuk sebab pula.

Sertai perkhidmatan awam bermakna kita terikat dengan macam-macam akta. Antaranya, Akta Tatatertib dan Surcaj, dan Akta 605. Jadi, kena jaga kelakuan sebagai penjawat awam.

Itu bermakna tidak boleh sesuka hati mengekspresikan diri dalam perarakan yang menentang kerajaan dan menulis komen di media sosial.

Dulu memang orang government susah nak kena buang kerja sebab banyak prosedur nak kena ikut. Tapi sekarang dah ada “Exit Policy” dimana kalau prestasi rendah boleh ditamatkan atau dibersarakan.

Proses penamatan perkhidmatan itu jadi lebih mudah. Boleh baca Pekeliling Perkhidmatan Bil. 7 Tahun 2015.

Sebelum dilantik jadi penjawat awam ini banyak kena tapis. Selepas temuduga akan ada proses tapisan halus dan tapisan kasar pula. Proses tapisan ni berlaku belakang tabir.

Seseorang itu tidak boleh ada status bangkrap, tiada rekod jenayah, tak boleh berada dalam kategori keterhutangan yang serius (aka banyak hutang).

Jadi, rekod kena bersih untuk dilantik ke jawatan. Sekarang ini dah ada syarat baru untuk kenaikan pangkat pula iaitu tak boleh ada keterhutangan dengan pinjaman pendidikan (MARA, PTPTN etc).

Kalau nak naik pangkat pastikan rekod bayaran balik PTPTN atau MARA konsisten.

Kerja government ini sentiasa kena exam, even jawatan tukang cuci sekalipun. Apatah lagi kalau ada hati nak naik pangkat. Buku rujukan pula tebal mengalahkan nak ambil STPM.

Untuk jawatan rendah calon akan diberi soalan objektif, dan untuk jawatan tinggi perlu tulis esei. Kalau yang beban tugas banyak tu nasib la, tak sempat nak buka buku.

Antara buku yang wajib kena selalu buka/baca:
1. Perintah Am (G.O)
2. PKPA
3. Arahan Keselamatan
4. Undang-undang

Setiap tahun mesti ada kenaikan gaji. Tapi ramai orang bukan kerja kerajaan tidak tahu bahawa penjawat awam kena lalui proses penilaian prestasi. Kalau markah prestasi rendah, gaji tak berganjak.

Penilaian prestasi dilakukan oleh orang atasan. Jadi, orang yang dinilai perlu pandai mengambil hati dan membina hubungan baik agar diberi penilaian cemerlang sehingga berpeluang dapat Anugerah Perkhidmatan Cemerlang.

Gaji penjawat awam tak segah pekerja swasta. Kebanyakan kakitangan sokongan (jawatan yang tak perlukan kelayakan ijazah) habis bulan, gaji pun tinggal 2 angka dalam akaun. Lagi perit kalau belum disahkan dalam jawatan.

Sekarang tiada lagi claim overtime. Jadi harapkan gaji dengan elaun wajib saja. Kemudian dipotong KWSP dan lain-lain termasuk bayaran semula PTPTN. Maka bajet nak hidup sebulan kena ketat dan tak boleh boros.

Mudah pihak bank meluluskan permohonan pinjaman pennjawat awam walaupun ada had seperti pekerja swasta atau bekerja sendiri kerana adanya slip gaji.

Penjawat awam yang memegang jawatan tetap dan sah dalam jawatan tak perlu cari penjamin. Tapi rekod CTOS, CCRIS, PTPTN kena bersih. Pinjaman tak boleh melebih had potongan gaji iaitu tidak melebihi 60% setiap bulan.

Tak perlu cemburu dengan penjawat awam apabila ada pengumuman bonus kerana pekerja swasta pun ada bonus. Bonus itu insentif untuk pekerja. Penjawat awam terima bonus RM500, sedangkan ada pekerja swasta terima bonus 2 kali setahun dan ada yang sampai 6 kali gaji.

Berdasarkan pengalaman sendiri semasa kerja swasta di kilang Jepun, dapat lebih banyak kemudahan seperti bonus, trip, family day, hadiah birthday, dan hujung tahun dapat souvenir dari company.

Buat masa ini jabatan awam amalkan langkah-langkah penjimatan. Jadi perihal claim overtime ini agak sensitif. Claim overtime ini hanya melibatkan penjawat awam bawahan sahaja.

Jadi, tiada lagi duit tambahan buat mereka apabila bekerja lebih masa. Ramai yang kerja hakikinya sampai pukul 5 petang, terpaksa balik lewat malam kena siapkan kerja atas dasar tanggungjawab.

Apabila peruntukan untuk claim overtime dah habis, jabatan akan pakai kaedah cuti gantian. Masalahnya cuti yang ada pun tak sempat nak guna sebab sibuk.

Itulah hakikat sebenar kerja kerajaan ini. Kadangkala yang nampak itu cuma indah khabar dari rupa saja. Cuma bila dah dah dapat kerja itu beringatlah panjat rasa syukur kerana ramai lagi orang terkial-kial cari kerja tetap.

Kita ini bekerja dibayar gaji hasil duit rakyat. Jaga amanah kita, laksanakan tanggungjawab kita. Apabila keluar semasa waktu pejabat, kalau boleh ganti balik masa kerja tu supaya kerja kita berkat. Dengan keberkatan, gaji walaupun sikit tapi akan sentiasa cukup.

Kepimpinan melalui teladan di mana yang baik untuk dicontohi kita ikut. Yang tak baik dijadikan sempadan sebab bukan semua bos itu betul. Rasuah jangan sesekali. Jaga integriti biarpun kita ini orang paling bawah dalam carta organisasi jabatan, insyaAllah berkat.


15 Perkara Tentang Pengasas Zara Yang Anda Patut Tahu

Zara Malaysia sudah membuka online store untuk peminat jenamanya di Malaysia sejak 1 Mac 2017. Dengan adanya online store lebih mudah untuk membeli-belah di Zara, hujung jari sahaja.

Bagi saya model bisnes Zara begitu menarik sehingga ia jadi antara syarikat retail fesyen yang terbesar di dunia. Ia dimiliki Inditex, salah satu syarikat kumpulan pengedaran terbesar dunia. Saya akan cerita tentang bisnes Zara pada artikel akan datang.

Sekarang saya mahu memperkenalkan anda dengan pengasas Zara, seorang lelaki Sepanyol bernama Amancio Ortega Gaona, 81. Tanpa idea, perancangan dan usahanya bersama orang-orang terawal, tidak mungkin Zara wujud dan berada di kemuncak kejayaan.

1. Keadaan keluarganya yang miskin mendorong Ortega berhenti sekolah di usia 14 tahun untuk bekerja sebagai budak penghantar bagi sebuah kedai pembuat baju tempatan. Kemudian jadi pembantu pedagang kain dan pembantu tukang jahit.

2. 4 tahun selepas itu Ortega diburu untuk menguruskan kedai pakaian yang lebih besar. Disitulah dia bertemu dengan pembantu kedai bernama Rosalia Mera yang akhirnya menjadi isteri Ortega dan membantu dia membina bisnes.

3. Di usia 20-an, Ortega memulakan kerjaya dalam bidang pembuatan tekstil sambil mengurus kedai pakaian tempatan. Dia melukis dan merekabentuk pakaian seperti jubah mandi, gaun, dan pakaian dalam di ruang tamu rumah.

Seterusnya bekerjasama dengan isteri dan adik, Antonio membina kilang dan 2 tahun kemudian muncul Confecciones Goa S.A untuk pembuatan tekstil dan pemasaran.

Kedai pertama Zara dibuka pada 1975 di A Coruña, beberapa blok dari tempat dia bekerja semasa remaja.

4. Perintis dalam fast fashion, Ortega mengasaskan bersama syarikat induk Zara dan unit perkilangan pembuatan, Inditex dengan Rosalia Mera pada 1985.

5. Ortega merupakan orang terkaya di Eropah dan peruncit terkaya di dunia dengan nilai bersih peribadi mencecah USD68.5 billion pada Mac 2017 hasil bisnes Intidex.

6. Pernah menjadi orang paling terkaya di dunia pada pagi Jumaat 23 Oktober 2015 mengatasi Bill Gates apabila nilai bersih kekayaannya melonjak ke angka USD80 billion (lebih kurang RM354 billion) ketika stok syarikat Intidex tinggi. Ia kekal untuk beberapa jam sahaja. Dan perkara yang sama berlaku pada September 2016.

7. Seorang yang sangat menjaga privacy, setakat ini hanya 3 temubual bersama journalist dibuat menurut Bloomberg (2012) dan gambarnya pertama kali didedahkan kepada umum pada 1999.

Petikan dari Forbes, Ortega menyebut: “Di jalanan, saya hanya mahu dikenali oleh keluarga saya, rakan-rakan saya dan orang yang bekerja dengan saya.”

8. Pakai pakaian secara sederhana seperti blazer biru, baju putih dan seluar. Dia juga memakai pakaian kerja seperti ahli perniagaan tempatan Eropah: seluar kelabu dan baju terbuka leher.

9. Dilaporkan Ortega bekerja 25 tahun tanpa meluangkan masa untuk pergi bercuti.

10. Pemilik pasukan bola sepak Sepanyol, Deportivo La Coruna.

11. Walaupun Amancio orang terkaya Eropah, dia pergi ke kedai kopi yang sama setiap hari dan makan tengah hari di kafeteria syarikat bersama para pekerjanya.

12. Ortega merupakan perintis industri fesyen yang menggunakan teknologi maklumat di dalam bisnes pada 1976 untuk mengesan dan mengawal jualan dan inventori. Dia turut memutuskan mana-mana kedai yang perlu diisi semula produk dalam tempoh 48 jam.

13. Ortega tetap ke pejabat dan duduk bersama buyers dan pereka muda Zara di Inditex, La Coruna walaupun telah meletak jawatan CEO pada 2011. Ortega masih memegang majoriti saham Inditex dan penasihat rasmi lembaga.

14. Ortega mengambil peluang membeli hartanah dengan harga rendah ketika Sepanyol mengalami krisis ekonomi. Picasso Tower bernilai 850 juta Euro pada 2007 telah dibeli dengan wang tunai sebanyak 400 juta Euro. Pencakar langit setinggi 43 tingkat ini merupakan bangunan paling popular dan paling tinggi di Madrid, Sepanyol.

15. Menurut José María Castellano (rakan niaga Ortega selama 31 tahun), cara Ortega bekerja adalah membincangkan perkara-perkara dengan gigih bersama kumpulan-kumpulan kecil, menugaskan kertas kerja dan mendengar suara orang lain dan menyukai bercakap berbanding komunikasi bertulis.


Timbul Salah Faham, Pihak DUKE Beri Penjelasan Isu Sukarelawan Enggan Bayar Tol

Sebelum ini, tular sebuah video memaparkan tindakan beberapa orang individu yang dipercayai pasukan bomba sukarela dari Pulau Pinang bertengkar dengan dua pekerja di sebuah plaza tol kerana enggan membayar tol.

Lantaran itu, orang ramai mengecam tindakan individu terbabit yang dipercayai menghantar bantuan kepada mangsa banjir tetapi mahu dikecualikan daripada membayar tol. Terbaharu, menerusi akaun TikTok pasukan bomba sukarela itu, pihaknya telah menerangkan hal sebenar.

UNTUK PENGETAHUAN SEMUA BERKAITAN ISU YANG TERTULAR BARU2 INI！！！

♬ bunyi asal – Mhd Aizzat – AizzatFromYT

Menerusi video dikongsi, pihak Lembaga Lebuhraya Malaysia (LLM) telah menyiasat hal tersebut. Malah, LLM telah memaklumkan pihak konsesi supaya kenderaan bukan Kerajaan yang digunakan untuk tugas melawan kebakaran dan tugas menyelamat hendaklah diberikan pengecualian daripada bayaran tol.

Bukan itu sahaja, pihak DUKE turut telah meminta maaf kepada pasukan bomba sukarela atas insiden yang berlaku disebabkan berlaku kekeliruan oleh jurutol yang bertugas. Walau bagaimanapun, penyelia yang bertugas ketika itu telah membenarkan kenderaan tersebut melepasi plaza tol tanpa sebarang caj. Malah, pihak DUKE akan mengemaskini SOP operasi tol dari semasa ke semasa agar kejadian seperti ini tidak berulang.

Bagi anda yang terlepas insiden ini, klik sahaja pautan di bawah untuk ketahui lanjut.

Mahu Hantar Bantuan, Tindakan Individu Ini Bertengkar Enggan Bayar Tol Undang Pertikaian Netizen

Curi Publisiti Dan Ambil Barangan Mangsa Banjir, Nabila Huda Berang Dengan Perangai Wanita Ini

Ambulans Didakwa Terpaksa Berhenti, Pihak Polis Jelaskan Isu Beri Laluan Pada Konvoi VIP


TIME Dihalang Sediakan Servis Di Kawasan Rumah Teres

Baru-baru ini bersesuaian dengan seruan pihak kerajaan untuk menawarkan tarif internet yang lebih berbaloi buat para pengguna, TIME telahpun menurunkan harga serta menaikkan kelajuan internet sehingga 1Gbps buat para pengguna.

Meskipun menawarkan pakej yang lebih berbaloi berbanding pengguna, nampaknya TIME tidak terlepas daripada aduan pengguna dimana rangkaian pengawaran jalur lebar TIME cuma tertakluk di beberapa kawasan sahaja khususnya apartment dan kondominium.

Mengulas mengenai aduan pengguna yang mahukan rangkaian TIME ditawarkan di rumah teres, syarikat ini menegaskan mereka sedia maklum mengenai aduan yang diterima. Walaubagaimanapaun, mereka telah dihalang dan tidak menerima kebenaran untuk menanam tiang di kawasan rumah teres. Hal ini secara tidak langsung merujuk kepada monopoli syarikat pesaing.

Pihak TIME juga menegaskan mereka tidak berminat untuk menumpang rangkaian lain untuk mengelakkan daripada masalah melibatkan kegagalan untuk mendapatkan kelajuan seperti yang diharapkan dan sebagainya.

Dalam pada itu, TIME mengatakan mereka masih komited untuk menawarkan yang terbaik untuk lebih ramai pengguna. Setakat ini syarikat internet ini telahpun mempunyai 600,000 jumlah pengguna.


TIME Fiber Perkenalkan Plan 500Mbps Dan Ini Apa Yang Saya Dapat

Internet zaman sekarang sudah menjadi keperluan. Tak ada TV tidak mengapa asalkan ada Internet. Macam tak ada macaroni tak apa asalkan dapat makan nasi dengan lauk-pauk.

Hari ini seperti biasa bila bangun pagi akan mula mencari perkembangan-perkembangan terbaru tentang negara tercinta. Mata tertumpu pada posting Amanz.my di news feed Facebook tentang berita TIME menawarkan 500Mbps. Dalam hati, ini sudah terlebih lebih laju daripada UniFi, pembekal internet kegemaran rakyat tempatan.

Pengumuman 500Mbps ini tidaklah terlalu mengujakan buat saya kerana selama 3 tahun memakai TIME 8Mbps ini saya sudah cukup puas hati. Tidak pernah tidak happy dengan TIME. Bagi saya, 8Mbps sudah cukup untuk saya melakukan kerja-kerja saya, menulis, upload sekeping dua gambar dan video, browsing dan layan YouTube. Even layan siri tv seperti Game of Thrones, Spartacus, Narcos dan Breaking Bad dalam ultra HD di Netflix pun 8Mbps dah cukup smooth.

Kali terakhir saya buka lawan web TIME saya lihat sudah tiada pakej 8Mbps. Cuma yang ada pakej bermula dengan 10Mbps. Tapi pagi ini selain pengumuman 500Mbps pada harga RM299/sebulan, pengguna sedia ada seperti saya ini dapat Speed Upgrade daripada 8Mbps ke 100Mbps tanpa sebarang caj tambahan. Bermakna saya masih membayar dengan harga yang sama tapi dengan kelajuan 10 kali ganda laju. Selain itu kontrak juga tidak berubah.

Jika dulu 100Mbps ada kuota, pakej yang dinaik taraf ini unlimited kuota. Terasa seperti pelanggan yang dihargai. Lowyat juga melaporkan selain pengguna pakej 8Mbps, pengguna 15Mbps sedia ada dinaik taraf kepada 300Mbps. Memang power.

Bagi yang tertanya tentang coverage TIME, mereka hanya cover ‘high rise building’ iaitu kondo, apartment atau bangunan pejabat tinggi-tinggi. Mereka hanya memfokuskan kepada pelanggan yang berada di bangunan-bangunan seperti ini. Anda boleh semak coverage di laman web TIME.

Walaupun ada yang memberi komen stability TIME tidak setanding UniFi, tapi sejak menggunakan TIME 3 tahun dulu belum pernah lagi saya stress sebab Internet. Setakat gangguan Internet adalah dalam dua tiga kali. Itu pun tidak lama. Ia betul-betul bergantung kepada pengalaman penggunaan sendiri. So far, saya happy dengan TIME.

Sebelum menggunakan TIME saya guna UniFi 5Mbps. Kiranya, saya mempunyai dua internet pada waktu itu sebelum saya ambil keputusan potong UniFi selepas lebih kerap memilih TIME sebagai connection utama.

Saya juga ingin kongsi pengalaman berurusan dengan customer support mereka. Ini pengalaman sendiri dan saya tidak tahu pengguna TIME yang lain macam mana. Saya selalu terlewat bayar sehingga internet sudah kena potong baru sibuk nak cek bil dan bayar. Apa yang best, saya hanya perlu bayar online, emel bukti pembayaran dan minta mereka sambung semula. Tidak sampai setengah jam internet akan disambung. Tidak kira waktu. Pernah sekali saya berurusan pukul 1 pagi. Steady saja mereka sambung semula Internet saya.

Pengalaman ini saya tak ada dengan ISP lain yang mana memerlukan kita go through all the hustle dengan operator mereka dalam telefon. Kalau tak nak emel pun boleh telefon TIME dan cakap untuk sambung semula. Percayalah, operator mereka tak cakap banyak, tak tanya banyak, terus sambung.

Itulah serba sedikit pengalaman saya dengan TIME. Sekarang ini tengah fikir nak buat apa dengan speed 100Mbps. Sebelum ini paling laju pun 50Mbps sebab untuk pakej 8Mbps, TIME bagi 30 jam untuk boost jadi 50Mbps.

Best dan menarik macam mana sekali pun kalau kawasan anda tidak ada coverage tak berguna juga. Guna saja yang lain seperti UniFi. Kena hadap sikitlah dengan harga yang mahal. Di kampung saya pun, saya masih menggunakan Streamyx 4Mbps. Itu saja yang ada.

So, kalau ada sebarang soalan atau apa-apa penambahan pengalaman tentang TIME boleh kongsi di ruang komen.


Time Lapse Awesome New Zealand Daripada Lebih 11,000 Gambar

Hasil rakaman dari 11,299 keping gambar, perjalanan sejauh 2,500km selama 13 hari oleh seorang fotografer di kompilasikan dalam video ini.

Jom saksikan hasil kreativiti Hafiz Ismail.

BACA: 26 Gambar Menarik Di New Zealand Oleh Fotografer Malaysia

BACA juga: Lelaki Ini Sangat Gentleman Sehingga G-MAX Bermula. Lihat Reaksi Beliau

LIKE dan FOLLOW Vocket di Facebook serta Instagram


TIME Perkenalkan Pelan Internet 2Gbps Dengan Harga RM379 Sebulan

Tidak dinafikan kini kita sangat mendambakan internet berkelajuan tinggi untuk pelbagai tujuan. Pelan internet yang sedia ada di dalam pasaran sudah berada di tahap yang optimum tapi masih boleh dinaik taraf seperti negara-negara jiran lain.

TIME kini melancarkan secara rasmi pelan baharu berkelajuan 2Gbps buat pengguna tempatan. Pelan ini bakal ditawarkan pada harga RM379 sebulan untuk kawasan yang terpilih secara berperingkat dan akan merangkumi lebih banyak kawasan dalam beberapa bulan lagi.

Selain diberikan sebuah penghala, pakej ini juga didatangkan dengan dua mesh WiFi 6 untuk memperluaskan gelombang internet di dalam ruang rumah anda. Utuk kawasan yang tersedia, TIME juga menyediakan perkhidmatan pemasangan pada hari yang sama bagi pelanggan baru yang melanggannya sebelum 10 pagi.

Bagaimanapun, pengguna perlu memastikan peranti yang digunakan mampu menyokong kelajuan 2Gbps untuk memanfaatkannya. Selain memperkenalkan pelan baharu, TIME turut memperlihatkan logo baharu jenamanya yang mana tampil identiti yang lebih mesra serta diilhamkan daripada muka jam.

Pada November kelak, TIME akan melancarkan Pakej MyKabel yang menyasarkan premis yang masih kurang ditembusi jalur lebar berkelajuan tinggi dan stabil. Jika anda mendaftar secara dalam talian, TIME menawarkan kredit tambahan RM200 Touch ‘n Go jika anda mendaftar pelan 2Gbps ini di laman web rasmi TIME bermula dari esok.

Setakat ini, sebanyak tiga lokasi TIME dengan kepantasan 2Gbps ditawarkan iaitu di Mont Kiara, Segambut dan Desa Park City. Anda yang berada di kawasan ini berpeluang mendapatkan kepantasan internet maksima menerusi pelan terbaru TIME ini.


TIME Tawarkan Peningkatan Kelajuan Sehingga 1Gbps

Jika sebelum ini pihak TM telah meningkatkan kelajuan internet seiring dengan janji Menteri Media dan Komunikasi, pada kali ini giliran TIME pula untuk menawarkan naik taraf internet buat para pengguna.

Melalui program terbaru TIME ini, para pengguna berpeluang menikmati internet dengan kelajuan 1Gbps dengan harga RM299 sahaja. Program naik taraf ini ditawarkan khusus buat para pengguna lama dan baru TIME dimana kelajuan 100Mbps, 300Mbps, 500Mbps ditingkatkan kepada 500Mbps, 800Mbps dan 1Gbps.

Para pengguna yang hanya sekadar menggunakan internet di rumah atau secara berseorangan, mendapatkan pakej terendah TIME dengan penawaran kelajuan 500Mbps antara yang berbaloi dengan harga RM149 sahaja.

Penawaran terbaru daripada TIME ini nampaknya jelas sekali agak berbeza berbanding apa yang ditawarkan TM dimana internet berkelajuan 100Mbps ditawarkan pada harga RM129. Diharap TIME dapat memperluaskan lagi kawasan penawaran bagi membolehkan orang ramai menikmati internet berkelajuan tinggi ini.

Baca lagi: Unifi 100Mbps Sudah Mula Ditawarkan Pada Harga RM129


TIME Turunkan Harga Pakej 100Mbps Kepada RM99 Sahaja

Jika sebelum ini TIME telah menawarkan peningkatan kelajuan buat para pelanggan, pada kali ini TIME ingin menawarkan lebih lagi dimana para pengguna lama dan baru berpeluang mendapatkan internet berkelajuan tinggi dengan harga yang lebih rendah.

Melalui pakej terbaru yang ditawarkan TIME, para pengguna berpeluang mendapatkan internet dengan kelajuan 100Mbps pada harga RM99 sebulan. Selain itu, beberapa pakej lain turut ditawarkan pada harga yang lebih berbaloi berbanding pesaing dimana pakej 500Mbps ditawarkan pada harga RM139 manakala pakej 1Gbps pula pada harga RM199 sahaja.

Dari segi kadar yang ditawarkan, difahamkan TIME telah mengehadkan kadar muat naik kepada 500Mbps buat pakej 500Mbps dan 1Gbps. Pada kami ianya sudah cukup pantas dan tidak memberi kesan buat majoriti pengguna.

Buat anda yang berminat untuk mendapatkan internet berkelajuan tinggi serta rangkaian TIME menyokong kawasan anda, mendapatkan pakej terbaru ini antara yang berbaloi dengan pilihan kontrak selama 12 atau 24 bulan.


TIMOR, Jenama Kereta Nasional Pertama Indonesia Yang Dilupakan Dunia

Indonesia merupakan pasaran terbesar automotif di Asia Tenggara diikuti oleh Thailand. Persamaan kedua negara ini tidak mempunyai kereta jenama tempatan.

Ketika Indonesia diperintah oleh Suharto, beliau menyedari hakikat bahawa Toyota menguasai pasaran automotif domestik paling tinggi. Pada pandangan Suharto, jika Indonesia mempunyai syarikat kereta nasionalnya sendiri, pasti lebih mudah menguasai pasaran domestik sehingga 60% dengan formulanya jual tanpa cukai.

Sehinggakan agenda kereta nasional Indonesia sering menjadi bahan kepada ahli politik pada era 90-an. Bukan itu sahaja, jenama Proton sering menjadi perbandingan di Indonesia. Untuk pengetahuan, Proton pernah menguasai pasaran kereta di Malaysia sehingga 60% walaupun pasaran kereta di Malaysia jauh lebih rendah berbanding Indonesia.

Pada tahun 1990, Suharto mengenakan syarat kepada pengeluar kereta di Indonesia yang baru, jika mahukan insentif rebat cukai kereta mestilah dipasang di Indonesia atau berdepan dengan cukai 300% kereta import.

Indonesia juga mengenakan syarat 60% komponen mestilah dihasilkan di Indonesia dan Toyota Kijang merupakan kenderaan pertama yang menepati syarat kerajaan Indonesia.

Tommy merupakan anak bongsu kepada Suharto. Beliau mempunyai minat yang mendalam pada kereta berprestasi tinggi dimana beliau turut mengambil alih syarikat supercar Aero Vector pada 1993 dan Lamborghini pada 1994.

Menggunakan pengaruh bapanya, akhirnya Tommy berjaya menubuhkan TIMOR pada 1996 dengan pantas dan menjadi syarikat kereta nasional pertama Indonesia dengan bantuan dana kerajaan Indonesia.

TIMOR diambil dari singkatan Teknologi Industri Mobil Rakyat, kereta yang dikeluarkan sebenarnya adalah kereta dari KIA Motor yang di ‘rebadge’ kepada TIMOR untuk pasaran Indonesia.

Model KIA Sephia yang rebadge kepada S515 dibawa masuk ke Indonesia pada awal tahun 1996, kemudian kilang pemasangan siap dibina di Cikampek, Indonesia tahun yang sama.

Pada awalnya TIMOR menyasarkan menjual 70,000 unit setiap tahun. Pada tahun 1996 sehingga 1997 TIMOR di berjaya menjual S515 170,000 unit di Indonesia.

Pelbagai model dibangunkan dari S515 Limousine, kereta lumba litar, rally dan station wagon. Kilang pengeluaran di Cikampek, Indonesia adalah usaha sama dengan KIA Motor 30% dan TIMOR 70% kilang ini mampu menghasilkan 55 ribu kereta setiap tahun dan selebihnya akan diimport terus dari Korea.

Pada kemuncaknya jualan TIMOR berjaya menguasai 26% pasaran automotif Indonesia kerana permainan harga S515 yang harga separuh lebih murah dari harga Toyota Corolla.

Impak krisis kewangan Asia 1997 yang melanda menyebabkan pasaran TIMOR di Indonesia terjejas, dilaporkan hanya mampu menjual 19,471 unit kereta dan 40 ribu lagi tidak mempu dijual pada 1997 dan jualan pada 1998 hanya 2,400 unit sahaja di seluruh Indonesia.

Malah jualan kereta keseluruhan di Indonesia hanya 53,000 unit sahaja berbanding hampir 400,000 unit tahun-tahun sebelumnya.
TIMOR vs World Trade Organization (WTO)

Bukan sahaja krisis ekonomi mengakhiri TIMOR, Amerika Syarikat, Jepun dan Kesatuan Eropah menyaman TIMOR kerana melanggar program kereta nasional WTO.

WTO mendakwa TIMOR tidak menepati 60% komponen dihasilkan di Indonesia sebaliknya kereta yang siap dibina diimport terus dari Korea Selatan dan diistihar sebagai kereta nasional. TIMOR telah kalah di mahkamah kepada WTO pada oktober 1996. Berikut dikongsikan sebuah gambar lama kereta keluaran TIMOR.

1. Iklan TIMOR
2. SUV yang dirancang oleh TIMOR menggunakan enjin dari Lamborghini
3. Presiden Suharto ketika pelancaran TIMOR S515
4. Kilang TIMOR yang terbiar setelah TIMOR muflis pada tahun 1997, sebahagian komponen dan panel kereta masih kekal di dalam kilang.

Tonton Perlumbaan drag antara Proton X50, BMW X1 dan Honda HR-V yang berjaya membuatkan orang ramai teruja.

Tonton Perlumbaan ‘Drag’ Antara Proton X50, BMW X1 Dan Honda HR-V

Boleh Dilakukan Walau Berbadan Kurus, Mekanik Ini Tunjuk Cara Tolak Kereta Seorang Diri


Tindakan ‘Abang Sepana’ Bantu Halang Wanita Daripada Dipukul Suami Terima Pujian Netizen

Sebanyak 902 kes keganasan rumah tangga dilaporkan dalam tempoh Januari hingga April tahun 2021 dan menunjukkan isu keganasan rumah tangga memerlukan intervensi dan kerjasama pelbagai pihak.

Terbaharu, tular video di TikTok dikongsi oleh @capykaa menunjukkan situasi cemas apabila seorang lelaki bertindak mengasari isteri dan anaknya di tepi jalan. Situasi tersebut berjaya ditangani apabila dua orang awam datang membantu dan melindungi wanita bersama anaknya.

Dia jadi tak gempak. Dia nampak memalukan bila kau marah bini depan orang. Apa lagi sampai tahap maki hamun,pukul bini depan orang. Brader pegang spanar tu betul tahan sabar tu. Kalau tidak bocor kepala laki bodo tu. pic.twitter.com/MklOgjMWqx

— Ustaz Edit Lew (@rudyakhbar_) January 30, 2022

Dapat dilihat menerusi video tersebut lelaki itu mengambil anaknya secara paksa walaupun ditegah oleh isterinya. Video tersebut tular di media sosial selepas dikongsi kembali di Twitter dan mendapat pelbagai reaksi netizen.

Perkongsian tersebut meraih perhatian orang ramai dan rata-rata netizen berasa berang dengan tindakan suami yang mengasari isterinya di tempat umum. Bukan itu sahaja, para netizen turut memuji orang awam yang cuba membantu wanita dan anaknya itu.

Another fucking reason to not get married + pregnant. Trauma budak tu la astaghfirullah https://t.co/D4Qpq5eV4t

That’s what we called know your partner well. If u sense dia someone yg abusive boleh bye2 dah rasanya… https://t.co/0luzig0X0z

— _iamNoorshazfiqa (@iamnoorshazfiqa) February 1, 2022

Lelaki panas baran ni takde had umur, education dan kerjaya. Saya pernah lihat depan mata sorg suami ketuk kepala isteri dia kt pasar malam. Suami sorg kontraktor kaya, isteri pula pegawai kerajaan. Lebih menyedihkan mereka jiran saya dan ibu saya bela anak2 depa masa tu. https://t.co/77yECGQOyG

— Ahmad Harís 🇵🇸🇵🇸 (@ahmadhaaris1435) February 1, 2022

Thank you abang spanar for protecting the wife. 🙏🏻 Our society selalu tak nak masuk campur bila nampak laki bini gaduh. If it gets too much, please step in and protect those that need it. https://t.co/nEBPlOX5oK

Tidak hanya itu, para netizen turut berasa kagum dengan lelaki yang membantu wanita dan anaknya itu kerana tetap bersabar walaupun memegang sepana. Rata-rata netizen juga menzahirkan rasa simpati kepada wanita tersebut dan bimbang budak kecil itu akan berasa trauma.

Oleh itu, rata-rata netizen turut berpendapat bahawa pentingnya mengenali pasangan agar tidak tersalah pilih dan kelak menjadi mangsa penderaan fizikal dan mental. Para netizen turut mengucapkan terima kasih kepada orang awam yang membantu wanita dan anaknya itu.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Sedar Selepas Sebulan Beli Di Decathlon, Kalimah Allah Pada ‘Ground Mat’ Bikin Netizen Terkejut

Sanggup ‘Warnakan’ Merpati Untuk Tampil Unik, Tindakan Lelaki Di Kelantan Ini Undang Kemarahan Netizen


Tindakan ‘Bijak’ Seorang Pencuri Jual Motosikal Yang Dicuri Kepada Pemiliknya

Seorang pencuri kadang-kadang tidak bertindak bijak dalam setiap kelakuannya dan ada juga yang tidak berfikir panjang dalam melakukan suatu perkara.

Terbaharu, berlaku di Indonesia. Seorang pencuri telah memuat naik di laman Facebook satu motosikal yang dicuri bagi tujuan menjual kepada orang bagi mendapatkan wang yang cepat. Apa yang dia tidak fikir adalah kemungkinan besar mangsa kecurian motosikal tersebut melihat posting tersebut di Facebook.

Pemilik motosikal tersebut dikatakan telah mencari motosikalnya di ruang internet bagi menjejaki motosikalnya yang hilang. Ia tidak mengambil masa yang lama untuk mencari motosikalnya apabila dia terjumpa satu gambar yang mengiklankan motosikalnya.

Dia tidak bertindak secara melulu, tetapi sebaliknya dia bercadang untuk ‘membeli’ motosikal itu kembali.

Dia sebelum itu membuat laporan polis dan membawa polis ke tempat yang dipersetujui untuk berjumpa dengan pencuri tersebut. Mereka dikatakan bersetuju untuk berjumpa di satu jambatan selepas tiga hari motosikal itu dicuri.

Apabila pencuri itu muncul di jambatan, dia disambut oleh sekumpulan polis dan terus digari. Dia ditahan di atas kesalahan mencuri motosikal.

Yenni Diarty, seorang pegawai polis berkata kepada CNN Indonesia bahawa pencuri tersebut ditahan ketika dia sedang menunggu pemilik asal motosikal tersebut. Walau bagaimanapun, pencuri tersebut menyatakan bahawa dia juga adalah mangsa keadaan kerana motosikal itu juga dibeli dari pencuri yang lain.

Apa yang jelas, mengambil harta orang itu satu perkara yang salah dan tidak bertanggungjawab dari sisi seorang manusia.

Berikut adalah artikel kami yang lain mengenai kecurian. Klik pautan di bawah untuk membaca.

8 Perkara Ini Mungkin Punca Rumah Anda ‘Dipecah Masuk’ Pencuri

Pencuri Gula-Gula Comel Ini Rancang Strategi Menghapuskan Bukti “Jenayahnya”


Amar Tersentuh Zizan Borong Baju Bundle RM500, Minta Disedekahkan Kepada Orang

Pelakon Amar Asyraf tersentuh dengan kemurahan hati Zizan Razak yang memborong baju dan sambal yang dijual oleh Amar pada sesi siaran lansung di Instagram beliau.

Di dalam sesi siaran langsung tersebut, Zizan telah membeli 40 helai baju dengan harga RM500.00 dan menambah lagi RM500.00 untuk membeli sambal yang dijual oleh Amar. Zizan turut meminta baju dan sambal yang dibeli olehnya disedekahkan kepada orang ramai.

Tindakan Zizan itu membuatkan Amar tersentuh dan dia mendoakan Zizan semoga murah rezeki. “Allahuakhbar. Hari ni Allah hantar @zizanrazak869 untuk saya. Kemudian @johanarrif_asari tolong saya. Tadi saya nampak seorang lagi saudara saya @zahiriladzim jugak.

A post shared by Amar V. Asyraf (@amar_asyraf)

“Terima kasih Jugak pada ramai lagi yang beli untuk sedekah baju pada viewers. Saya tak tahu nak cakap macam mana. kalau ada rakan rakan terdekat saya tak perasan tadi saya minta maaf. Terima kasih tolong saya. Betapa jasa tuan puan Allah sahaja yang dapat balas.”

Selain Amar, Johanariff Asari yang juga rakan artis kepada Amar dan Zizan turut terkesan dengan situasi tersebut. Beliau  berkata bahawa beliau terharu melihat kasih sayang sesama mereka.

“Dua pemuda yang sangat mulia hatinya, Allah SWT pertemukan sebagai tanda kebesaranNya. Tinggi budi pekerti insan-insan yang sangat mulia ini. terima kasih @amar_asyraf & @zizanrazak869.

A post shared by Johanarrif Arrif (@johanarrif_asari)

“Johan terinspirasi dengan pengorbanan mereka berdua. Semoga Allah SWT sentiasa merahmati dan memberkati mereka berdua, dan kita semua. InshAllah. Besar ganjaran kita membantu orang yang keluar di jalan Allah SWT,” katanya.

Untuk rekod, Amar Asyraf  kini mula melakukan perubahan positif dalam hidupnya dan mula memberi tumpuan terhadap aspek kerohanian. Semasa temubual bersama Harian Metro, Amar menyatakan bahawa dia bersyukur kerana Allah masih sayangkannya sehingga memilihnya untuk mendakami agama.

Dalam satu ‘live’ Instagram bersama Joe Flizzow, Fakkah Fuzz dan Pak Din kelmarin, Zizan Razak mendedahkan penyesalan terbesarnya iaitu membeli kereta mewah, Ferrari F430 dan bukannya rumah ketika usia muda. Untuk bacaan lanjut, klik pautan di bawah.

Beli Ferrari Ketika Zaman Muda, Zizan Akui Kesal Tidak Berfikir Panjang

Diusik Netizen Di Media Sosial, Zizan Harap Orang Ramai Juga Faham Perasaan Pelawak


Tindakan DragonForce Malaysia Bocorkan Data 280,000 Pelajar Israel Dapat Perhatian Media Pro-Zionist

Sekelompok penggodam pro-Palestin, yang menyebut diri mereka sebagai DragonForce Malaysia, telah membocorkan sekitar 280,000 data pelajar Israel. Data yang dibocorkan oleh kumpulan hacker itu termasuk nama, nombor telepon, alamat email, dan alamat rumah.

Memetik laporan Times Of Israel, pembocoran data tersebut mensasarkan mereka yang mendaftar di bawah AcadeMe – laman web Israel yang membantu pelajar dan para lulusan mencari pekerjaan. Para pakar di Israel sudah meminta agar orang ramai menukar kata laluan dan sentiasa berjaga-jaga dengan email yang mencurigakan.

Penggodam yang dipercayai berasal dari Malaysia ini membocorkan data para pelajar Israel sebagai tindakan balas dendam terhadap kekejaman Israel ke atas Palestin.

Pada peperangan tersebut, jumlah korban di antara warga Palestin di Jalur Gaza, Jerusalem, dan Tebing Barat mencapai 270 orang, termasuk wanita dan kanak-kanak. Sedangkan di Israel hanya 12 orang yang tewas.

Pertempuran 11 hari yang berlaku pada Mei lalu terjadi antara warga Palestin dan polis Israel di Jerusalem Timur atas keputusan Mahkamah Israel yang mahu mengusir beberapa keluarga Palestin dari wilayah Sheikh Jarrah.

Serangan siber itu diumumkan DragonForce Malaysia dalam catatan ke laman webnya dan maklumat pelajar Israel dikongsi menggunakan aplikasi Telegram, lapor The Jerusalem Post.

Dalam sebuah hantaran ke sebuah forum, DragonForce meminta para penggodam, kumpulan hak asasi manusia, dan aktivis untuk berkempen melawan Israel, yang disebut berulang kali sebagai “Israhell.”

Untuk rekod, pada May lalu DragonForce melancarkan #OpsBedil yang mensasarkan laman web utama Israel. Difahamkan lebih 120 laman web Israel telah digodam. Kejayaan menggodam laman web pangkalan data Israel turut dikongsi di Facebook sebagai bukti, bagaimanapun pihak DragonForce memaklumkan hantaran tersebut telah diturunkan oleh pihak Facebook.

Pada bulan yang sama juga, DragonForce dilaporkan telah berjaya menggodam 5,000 sistem rakaman kamera litar tertutup CCTV yang dipasang di beberapa kediaman milik warga Israel.

Papar kehidupan ‘diancam’ di Israel, rakaman CCTV hasil godam Dragon Force nyatakan sebaliknya. Klik pautan di bawah untuk membaca.

Papar Kehidupan ‘Diancam’ Di Israel, Rakaman CCTV Hasil Godam Dragon Force Nyatakan Sebaliknya

Lancar #OpsBedil, ‘Hacker’ Dari Malaysia Muncul Wira Selepas Berjaya Godam Pengkalan Data Israel